...gosti, otvaram 26.sjednicu Predstavničkog doma Parlamentarne skupštine Bosne i Hercegovine. Dame i gospodo, na sjednicu pozvani naši redovni gosti i predstavnici međunarodni nevlacini organizacija koje su izrazile interes da prate sjednicu ovog Doma. Pozvani su predsjedavajući i članovi Predsjedništva Bosne i Hercegovine, predsjedavajući i članovi Savjeta ministara Bosne i Hercegovine, predstavnik OHR-a, predstavnik OSC-a, predstavnik EU, specijalni predstavnik Generalnog sekretara Savjeta Evrope i šef Misije u BiH, predstavnik Posmatračke misije u Bosni i Hercegovini, predstavnici ambasada u BiH koji su izrazili interes da prate rad ove sjednice, predstavnik UNMIK-a BiH i predstavnici nevladinih organizacija Centar civilnih inicijativa i Centar za promociju civilnog društva. Svima se, sve pozdravljam i srdačno se zahvaljujem onima koji su se odazvali da prate rad ove sjednice. Prema izvještaju službe konstatujem, da sjednici prisustvuje 34 poslanika. Pravdanje je najavio gospodin Nijaz Duraković, Abdulah Nakaš, Hadžiahmetović Azra i Milićević Ljiljana. Ostali nisu najavili, nisu pravdali svoj izostanak. Očekujemo njihovo prisustvo tokom zasjedanja. Ali, dame i gospodo možemo konstatovati da imamo kvorum za punopravno i valjano odlučivanje u okviru Predstavničkog doma Parlamentarne skupštine Bosne i Hercegovine. Vi ste dame i gospodo, poslanici u pozivu dobili, u pozivu za sjednicu dobili prijedlog dnevnog reda. Na sjednici proširenog Kolegija, na sjednici Kolegija Predstavničkog doma, postignut je dogovor da se uvrste danas ove tačke dnevnog reda, odnosno da se pod tačkom 1. uvrsti kao prva tačka uvrsti imenovanje tri člana u zajedničku komisiju oba doma, radi postizanja sporazuma istovjetnom tekstu Zakona o sistemu indirektnog oporezivanja. Naime, vi znate da su tekstovi tih zakona u različitom obliku usvojeni u Prerdstavničkom domu i Domu naroda i mi bi smo kao prvu tačku trebali formirati komisiju. Ja sam u dogovoru sa predsjedavajućim Doma naroda kolegom Pamukom, zamolio ga da on danas pozove članove Komisije Doma naroda kako bi danas Komisija 2 pokušala postići sporazum o tekstu Zakona o indirektnom oporezivanju. Ukoliko Komisija završi svoj rad uspješno, do zaključenja ove sjednice, mi bi smo nakon dakle, zaključivanja rada ove sjednice nastavili sa radom nove sjednice, gdje bi smo završili proceduru izjašnjavanja vezano za Zakon o indirektnom oporezivanju, i time čini mi se uradili dobar posao za Bosnu i Hercetovinu. I posljednja tačka dnevnog reda, to je Predlog odluke o utvrđivanju prestanka poslaničkog mandata Hasanu Muratoviću, zbog podnošenja ostavke na funkciju poslanika i na ostale funkcije u državnom Parlamentu. U okviru dakle, rasprave koju smo vodili dakle to su dvije nove tačke dnevnog reda, odnosno ono što ste vi dobili, a vodili smo i raspravu naravno, vezanu za teško ekonomsko i socijalno stanje u Bosni i Hercegovini na i u tom smislu želim da vas obavijestim, molim vas za malo tišine, da smo dobili inicijativu dakle, Kluba poslanika SDP-a, da smo mi u Kolegiju vodili razgovore sa različitim strukovnim organizacijama u Bosni i Hercegovini, gdje ukazuju na teško i nepodnošljivo ekonomsko socijalno stanje, da smo evo danas imamo rezoluciju, Prijedlog rezolucije gospodina Momčila Novakovića. Dakle, mi smo ocijenili u okviru Kolegija i jednog i drugog da bi najbolje bilo da zakažemo i tu smo se dogovorili da 29. ovog mjeseca, zakažemo tematsku sjednicu sa naslovom Aktuelno stanje ekonomskog, Aktuelno stanje ekonomsko socijalnog stanja u BiH, s poebnim osvrtom na zaštitu domaće proizvodnje. Dakle, to bi bila tematska sjednica, gdje bi smo kao podlogu imali izvještaj Vijeća ministara koja je u koordinaciji sa vladama entiteta i drugi nadležnih organa, treba da pripremi materijal i mjere da predloži mjere kako bi Parlament mogao da osnaži te mjere i da jednostavno budemo u toku onoga što nas očekuje vezano za ekonomsko i socijalno stanje unašoj zemlji. Dakle, to je samo informacije vaše radi da će posebna sjednica na zahtjev različitih klubova poslanika a i na zahtjev, na prijedlog Kolegija biti održana 29.dakle decembra u 10:00 sati a dotle ćemo tražiti stavove i prijedloge mjera od Vijeća ministara. Ja vam se zahvaljujem i otvaram raspravu vezano za dnevni red. Ko se javlja za riječ. Za riječ se javlja gospodin Džaferović, pa Momčilo Novaković.
Poštovane kolege, dame i gospodo, ja naravno podržavam ovaj dnevni red koji je usaglašen na Kolegiju na proširenom Kolegiju, ali povodom današnjeg dnevnog reda, želim da iznesem jedan prijedlog. Kao što vam je poznato ministar vanjskih poslova BiH Mladen Ivanić, otputovao je u posjetu Izraelu. Ja nemam ništa protiv posjete ili posjeta Izraelu, međutim imam protiv, okolnosti pod kojima je ova posjeta učinjena, bez saglasnosti Predsjedništva BiH iako je tražen stav Predsjedništva i uz uzvažavanje zahtjeva izraelske strane da se 3 prilikom posjete ne posjeti palestinski predsjednik Jaser Arafat. Ovo su okolnosti koje po meni su dovele do situacije da tu posjetu nije trebalo prihvatiti pod tim uvjetima i pod tim okolnostima. Ovo je vrlo ozbiljno pitanje koje može narušiti inaće dobre odnose Bosne i Hercegovine sa islamskim svijetom. Cijenim da ovo pitanje zaslužuje parlamentarnu raspravu, i predlažem da ovaj Dom usvoji danas zaključak kojim će od Predsjedništva Bosne i Hercegovine zatražiti detaljnu informaciju o okolnostima pod kojima je došlo do ove posjete i kada gospodin Ivanić bude ovdje, jer nije uredu voditi raspravu bez njega u Parlamentu, da ovorimo raspravu o ovom vrlo važnom i vrlo ozbiljnom pitanju. Toliko hvala vam.
Zahvaljujem kolegi Džaferoviću, ja bih molio da pošto je ovo rasprava o dnevnom redu, da definiše tačku dnevnog reda ako predlaže tačku dnevnog reda vezano za zaključak. Dakle, pa ćemo se izjasniti. Dalje se javio gospodin Novaković, pa gospodin Živković.
Uvaženi predsjedavajući, kolege poslanici, ja sam predložio jednu rezoluciju koja se tiče problematike, a koja je maloprije ovdje pomenuta i koja glasi, Rezolucija o moratoriju na primjenu Sporazuma o slobodnoj trgovini. Ja tražim da se u skladu sa Poslovnikom, danas stavi na dnevni red ova rezolucija i mislim da je Kolegij bio dužan da je stavi na dnevni red, uvažavajući poslovničke obaveze. Imajući prije svega u vidu da ovom rezolucijom želim istaći naš politički stav prema ovome pitanju. I upravo ako ste to čitali, a ja ću ukoliko se nađe ovo na dnevnom redu, a mislim da mora da se nađe, ovaj, objasniti dakle i upravo tom rezolucijom se traži od Savjeta ministara ovo što je ovdje predloženo da ide kao posebni zaključak. Dakle predlažem da se na dnevni red stavi Rezolucija o moratoriju na primjenu Sporazuma o slobodnoj trgovini.
Zahvaljujem kolegi Novaković. Samo moram javnosti radi da kažem da Kolegij i predsjedavajući nije prekršio proceduru. Mi smo ovu rezoluciju dobili dakle, dobili je jučer, jutros raspravljali o rezoluciji u okviru Kolegija, što ne spori da poslanik može tražiti tačku dnevnog reda. Ja to apsolutno poštujem. Dakle, nije Posovnik prekršen. Za riječ se javio dalje gospodin Živković. Molio bih kolegu Novakovića da definiše tačku dnevnog reda i u pisanoj formi da dostavi. Okej. 4
Uvaženo predsjedništvo, dame i gospodo, kontinuirano već nekoliko sjednica napominjem da bih popis stanovništva u BiH trebalo da se izvrši. Rekao sam isto tako da još uvijek nisam dobio odgovor na to pitanje poslovničko koje sam postavio, evo već desetak sjednica unazad. Isto tako nije prihvaćeno u Strategiji BiH za provedbu Aneksa VII Dejtonskog mirovnog sporazuma, da u dijelu akcionog plana se ubaci popis stanovništva kao jedan od osnovnih načina da se ustanovi baza podataka kako izbjeglih i raseljenih lica, tako i čitavog stanovništva BiH. S toga predlažem kao 11. tačku dnevnog reda da danas stavimo popis stanovništva u BiH kao tačku dnevnog reda, da ova Skupština donese zaključke u vezi toga i da zaduži Vijeće ministara za dalje aktivnosti. I još u toku ovaj, diskusije gospodina Džaferovića, mislim da isto tako kao što se desilo sa rezolucijom, Stranke nezavisnih socijal demokrata o učešćeu EU i preuzimanju odgovornosti od Amerike, ovdje i otišla je u Komisiju za vanjske poslove, isto tako smatram da i ova inicijativa Stranke demokratske akcije treba prvo da prođe kroz Komisiju za vanjske poslove, a onad sa tim materijalom da dođe na Parlament. Hvala.
Zahvaljujem kolegi Živkoviću. Ja bih molio ovu novu tačku dnevnog reda, što predlažete u pisanjoj formi, hvala lijepo. Za riječ se javio gospodin Gligorić.
Gospodine predsjedavajući, dame i gospodo, predlažem da na kraju dodamo tačku dnevnog reda a ovo je inicijativa, zahtjev, molba Komisije za ispitivanje u takozvani slučaju državni udar, da se produži rok od 30 dna, zbog obimnosti posla koji Komisija ima. S obzirom da je Komisija jučer u svom radu na 3.sjednici smatrala da bi kavlitetno, da bi završili posao zbog obimnosti materijala koji imamo, a da ispoštujemo praktično rok, jer on 20.12.ističe, 30 dana koje ste vi članovi Predstavničkog doma dali ovoj komisiji na raspolaganje, ističe praktično u subotu. I zaista, da sad ne govorim o tome ustvari trebali jedan radni zaključak na kraju da se produži ovaj rok kako bi kvalitetno završili posao. Hvala.
Zahvaljujem doktoru Gligoriću. Molio bih u pisanoj formi, pa ćemo staviti na izjašnjavanje. Doktor Petar Kunić se javio za riječ, izvolite. 5
Poštovano predsjedništvo, poštovani poslanici, ja bih ponovo iskoristio priliku da postavim pitanje po treći put.
Ali ovo je dnevni red profesore, a pitanje će biti posebno.
Dobro izvinjavam se ja zaista nisam.
Pitanja poslanička će biti posebna tačka, dakle oko dnevnog reda. Ja se izvinjavam nema problema. Ko se dalje javlja za riječ, vezano za dnevni red? Doktor Zlatko Lagumdžija, izvolite.
Gospodine predsjedavajući, cijenjene kolege i kolegice, u dosadašnjoj raspravi su istaknuta na određeni način dva bitna prijedloga o kojim želim da iznesem stav, imajući u vidu da smo već u sličnoj formi davali prijedloge koji se tiću toga. Naime, prijedloga gospodina Novakovića na određen način prijedloga gospodina Džaferovića. Ja sam shvatio pred ovu sjednicu da je na oredđen način, izvinjavam se ako griješim, da je postignuta saglasnost, da se održi posebna sjednica Parlamentarne skupštine, posvećena podršci, domaćoj proizvodnji, zaštiti potrošača i efikasnijem punjenju budžeta, što se samo na manifestacionoj ravni vidi kroz pitanje Ugovora o spoljnoj trgovini sa Hrvatskom. Naime, problem u ovoj zemlji jest i to, ali sam taj sporazum nije jedini problem koji sada rješava ova pitanja. Upravo je to razlog zašto smo mi prije četri dana, u skladu sa Poslovnikom, sa članom 47. tačka 3 uputili pismo predsjedavajućem Parlamentarne skupštine, ispred SDP-a, sa zahtjevom da se sazove vanredna tematska sjednica Doma, pa bi bila posvećena isključivo pitanju zaštite domaće poljoprivredne prije svega proizvodnje, čiji je nedostatak i doveo do ovog opravdanog nezadovoljstva ljudi i blokade graničnih prelaza sa više nego evidentnim daljim kompliciranjem situacije. Upravo zato u skladu sa članom 121. Poslovnika, a kad pogledate taj član vidićete da se također radi o rezoluciji. SDP je pripremio odgovarajući dokument kji u sebi sadrži osnovne elemente programa, ne samo akt političke volje da se prekine ovaj ili onaj sporazum, nego jedan ozbiljan problem prije svega hitnih a po tom sistemskih mjera, koje bi trebalo odmah usvojiti, kako bi nadležne državne institucije radile na podršci domaćoj proizvodnji i zaštiti potrtošača. 6 Upravo imajući to u vidu, mi smo zamolili predsjedavajućeg u skladu sa Poslovnikom, da zahtjeva od Vijeća ministara pa mislim i od Koordinacionog odbora za ekonomski razvoj evropske integracije, jer su nijm uključeni entitetski premijeri, da pred Parlament prije svega po tom pred javnost, hitno izađe sa planom aktivnosti na zaštiti domaće poljoprivredne proizvodnje i potrošača. Zato, ukoliko gospodin Novaković insistira na rezoluciji, ja bih onda molio da se tačka dnevnog reda prilagodi redu poteza kako se dolazilo u Parlament. Ja gospodine Novakoviću se slažem s vama da pitanje koje ste vi pokrenuli ali mnogo kompleksnije mi trebamo ovdje razmatrati, to je razlog zašo smo tražili ne rezoluciju, jer tim ljudima rezolucija nije dovoljna. Tim više što je neophodno da se u jednoj ovakvoj situaciji Vijeće ministara očituje na jedan cjelovitiji način, nego što je to rezolucija. Ja sam shvatio da zaključak koji je ovdje iznesen Kolegija, je mnogo širi i ima šansu da riješi problem. A napadanje samo jednog segmenta toga, bojim se da bi nas uveo u jednu novu spiralu iz koje, žao mi je što to moram ovako reći, ali zaista bojim se da ćete se upetljati prije svega Vijeće ministara u nešto, na žalost nema ih ovdje sad sam tek primjetio, ili se možda, ili možda ih ima, samo ih mi ne vidimo. U svakom slućaju, ja bih zamolio gospodina Špiriću da se prije eventualno očitovanje o dnevnom redu razjasnimo, o ovome, pa ako je potrebno i da napravimo pauzu da se o ovome usaglasimo, tim više što ja smatram da je 29. dalek rok. Ja bih zamolio da se istraži mogućnost da to bude ranije. Ja razumijem da imamo sada praznike, ali nema nikakvog razloga da u ponedjeljak do ponedjeljka da to Vijeće ministara to ne uradi, što je koliko se meni čini 22. To ih obavezuje da ovo rade. Tim više što ja vjerujem da oni imaju neki plan, jer situacija je takva da znajući oni koji su sjedili u Vijeću ministara ili u različitim izvršnim organima, znaju da se u ovakvoj situaciji mora imati jedan ozbiljniji plan. To je jedno. Drugo, vezano za inicijativu koju je gospodin Džaferović ovdje iznio. Ja mislim da bi samo taj zaključak trebalo precizirati. Naime, ja moram reći da ovo što ste vi naveli kao povod, zahtjeva jednu ozbiljniju raspravu i što se mene tiće postoji još puno povoda za takvu raspravu. Ja mislim da je zaista više nego evidentno da informacija da BiH je donijela odluku da se ovdje stacioniraju NATO baze, da je donijela odluku da bosanski vojnici idu u Irak, a to ovom Parlamentu uopšte nije bilo riječi o tome, da onda informaciju nakon toga, da u Iraku administrancija američka napravila spisak od preko 60 zemalja, koje će učestvovati u obnovi Iraka. I da među tih 60 zemalja, ima drago mi je radi njih, Albanije nama bliske zemlje iz susjedstva, Makedonije, nama bliske zemlje iz također bližeg susjedstva sa kojom smo nekad bili u istoj državi, ali dozvolite da na takvom spisku, nama Bosne i Hecegovine, pored evidentnog rezultata i liste naših firmi koje su u Iraku imale velike reference, ta činjenica bi bila sasvim dovoljna da ovdje razgovaramo o odgovornosti i Predsjedništva, a kamo li Vlade ili Vijeća ministara. Činjenica, molim vas BiH je bila jedna od vodećih zemalja po prisustvu njenog ekonomskog potencijala i realizacije u Iraku, nego što je skoro 75% pravio sam analaizu tih zemalja, preko 75% zemalja koje su dobila praktično zeleno svjetlo da rade u Iraku. 7 Pazite, ovdje se ne radi o tome da u Iraku će dobiti posao neko od tih 60 i kusur zemalja, ovdje se radi otome da naše firme ne mogu dobiti posao. A trenutno, i da nam se ovdje da informacija šta se dešava sa programom UN nafta za hranu u kojoj naše firme iz čitave BiH imaju svoje programe koji se za vrijeme Sadamovog režima odvijale ovdje po sancijama UN, a danas su dovedene u pitanje. To su potraživanja milionske prirode. I ovdje se nama prodaje priča o tome da samo još treba nešto, nešto i biće onda odlično. Ja zaista gospodine predsjedavajući ukoliko stavljate takvu jednu informaciju, ja svjesno neću da govorim o tome zato što ministra Ivanića nema. Da smo mi pravi Parlament, sad bi donijeli zaključak da se vrati, da sjedne u avion da se ovdje vrati. Da smo pravi Parlament i da vi imate ovdje iole osjećaja šta znaći biti u parlamentarnoj većini. Tražiti ovjde za govornicom zaključak o tome da se raspravlja o njemu kad se vrati, nakon što se ovolika šteta pravi. Nakon što se desilo ovo što sam sada samo naveo kao jedan od primjera, a svjesno neći da govorim o većem broju primjera zato što bi nas to daleko odvelo. Ja bih zato zamolio gospodine predsjedavajući ukoliko ćete na ovu temu da donosimo neki zaključak ne da vam predam cedulju, ja vam mogu predati, ali time ništa nismo riješili, nego da malo ozbiljno porazgovaramo o tome i da vidimo, da nam ovdje dođe predsjednik Predsjedništva i da nam kaže kako se može desiti da jedan član Predsjedništva kaže ministar Ivanić je otišao u Izrael u skladu sa odlukom Predsjedništva 27.11. drugi član Predsjedništva kaže on je otišao privatno, a predsjednik Prerdsjedništva kaže ništa ne kaže. I vi hoćete da mi sad donosimo zaključak. Ja sam protiv bilo kakvog zaključka koji će biti ograničen na to, jer je ovo sramotno za Parlament i za ono što se dešava u ovoj zemlji. Ponavljam još jednom. Ako hoćete pravi zaključak, zaključak može biti sjedi u avion i vrati se ako si krenuo, a vi gospodo iz Predsjedništva dođite ovdje i kažite o čemu ovdje radi u ovoj zemlji. Dokle ćete nas valjati po blatu drugih listi a nema nas na listi 60 plus iz Iraka, a u odnosima sa islamskim zemljama kakve smo i sada doveli, to bolje da ne otvaramo raspravu, jer je to,nažalost, gospodine Džaferoviću, potpuno ste u pravu nikad niži nisu bili nego ovih dana, jer to nema veze ni sa Martinom ni sa Zlatkom ni sa Ragužom kao predsjednikom spoljno-političke komisije, a Bogami ni sa Berizom, ni Zlatkom, ni Jozom koji su sjedili u alijansi na vladi, pa ako hoćete pravu raspravu, može posebna sjednica, može i zatvorena, zato da se kao ljudi pogledamo ovdje i da vidimo kako da ovu zemlju, makar na nivou elementarnog dostojanstva njenih institucija podignemo na noge.
Zahvaljujem dr Lagumdžiji. Za repliku se javio Novaković, pa Džaferović.
Prvo hoću da kažem da se ovdje ne radi ni o kakvoj trci za prikupljanje nekakvih političkih poena. Ja sam rezoluciju predložio u skladu sa Poslovnikom. Kolegij je, opet, u skladu sa Poslovnikom predlaže posebnu sjednicu, na osnovu zahtjeva SDP-a. Dakle, sve to što je rađeno, radi se u skladu sa našim poslovnikom i hoću da kažem isto tako da 8 prijedlog koji sam ja dao, odnosno tekst rezolucije koju sam ja dao, a ne znam da li su kolege pročitale iz SDP-a ili nisu, nije suprotan onom što oni predlažu, nego je upravo kompatibilan sa ovim što oni predlažu. A, to je, da Savjet ministara, dakle, ovdje je sasvim jasno rečeno, da će Savjet ministara u mjerama po ovoj rezoluciji izvijestiti Predstavnički dom na sledećoj sjednici. Niko ne spori pravo Kolegiju da 29. zakaže tu sledeću sjednicu i da onda Savjet ministara to uradi, što se sada traži ovdje zaključkom. Dakle, potpuno jasno je u rezoluciji rečeno. Kao što je potpuno jasno rečeno, odnosno nije istaknuta jedna mjera da se raskinu ugovori o slobodnoj trgovini, jer sam potpuno svjestan težine tih potpisa koji se tamo nalaze na sporazumu. Zato je ovdje i rečeno da Predstavnički dom traži od Savjeta ministara i Vlade entiteta da u najkraćem roku donesu program stimulativnih mjera. Dakle, molim vas, ja nemam namjeru da se utrkujem za ovu tačku dnevnog reda. Ja tražim samo da se u skladu sa Poslovnikom ova rezolucija stavi na dnevni red. Hoće li se ona danas raspravljati ili će Dom donijeti odluku da ide u komisijsku fazu, kao što smo to često puta znali uraditi, to je stvar Doma. Ali se mora staviti kao tačka dnevnog reda i onda o njoj, ako ...
Zahvaljujem kolegi Novakoviću. Za riječ se javio za repliku gospodin Šefik Džaferović. Izvolite.
Pazite, skoro da i nema potrebe replicirati gospodinu Lagumdžiji, ali, eto radi javnosti, jer gospodin Lagumdžija je poznati majstor zamjene teza i, zaista je postalo više degutantno izlaziti za govornicu i njemu replicirati i majstor izvrtanja stvari. Ja sam ovdje bio potpuno jasan i izrekao sam što se mene tiče, što se mene tiče, ja sam izrekao svoj stav, ne samo da se vrati, nego da nije trebao ni otići pod ovakvim okolnostima u posjetu Izraelu. Ali, ovo je Parlament. Ja želim stav Parlamenta i želim da Parlament bude na pravi način informisan i sve što sam tražio i da se od zvaničnog, državnog organa, koje vodi vanjsku politiku ove zemlje Predsjedništva države BiH, pribavi informacija, koju mi nemamo trenutno ovdje u Parlamentu o okolnostima pod kojima je ova posjeta učinjena i kad onda gospodin Ivanić bude ovdje prisutan, a sa tim se slaže i gospodin Lagumdžija o njegovom prisustvu, da se onda o ovom ozbiljnom pitanju obavi rasprava. O tome ko nas je doveo ili ko nas dovodi u poziciju da možemo imati loše odnose sa islamskim svijetom, gospodine Lagumdžija mislim da vi dobro znate. Hvala vam.
Zahvaljujem kolegi Džaferoviću. Za riječ se javila Seada Palavrić, pa onda gospodin Raguž. 9
Poštovane kolege i koleginice, ja sam se sebi zarekla da neću gospodinu Lagumdžiji replicirati koliko god to budem mogla odoljeti, jer time samo dajemo priliku da on ponovo replicira pa trošimo dragocjeno vrijeme. Reći ću o rezoluciji koju je predložio gospodin Novaković. Smatram da ona mora biti danas na dnevnom redu, ukoliko se, eventualno odlučimo da ona ide u komisijsku fazu, a razlozi prave prirode zbog čega ona treba danas biti na dnevnom redu, jesu u tome, da mi, zaista nemamo vremena za gubljenje i da ono što želimo da Vijeće ministara uradi, bolje je danas od njega zatražiti nego 29. Dakle, ja mislim da ova rezolucija, uz izvjesne korekcije, za koje vjerujem da će ih gospodin Novaković prihvatiti, može ići danas s tim da dobijemo rezultat ove rezolucije za sjednicu 29. decembra. I, također, želim ispraviti jedan krivi navod. Sjednica za koju smo se na Proširenom kolegiju odlučili da se održi 29. dakle, tematska sjednica, nije samo na zahtjev SDP-a, nego smo se svi članovi Proširenog kolegija saglasili i dali svoj doprinos da se takva sjednica održi i da tema bude aktualna ekonomsko-politička situacija, odnosno stanje u zemlji BiH i spremni smo tu sjednicu održati. Smatramo da deset dana vremena može biti dovoljno da Vijeće ministara vidi šta je moguće uraditi, a vjerujem i znam da su uradili i Vijeće ministara i entitetske vlade na rješavanju ovog problema, koji, odakle potiče, nećemo danas raspravljati, možda ćemo raspravljati 29., a da, danas svakako usvojimo ovu rezoluciju, jer i takva rezolucija može biti putokaz u kojem će se pravcu kretati Vijeće ministara, kao što kaže naš član Poslovnika 121. Hvala lijepo.
Zahvaljujem gospođi Palavrić. Za riječ se javio gospodin Martin Raguž, zamjenik predsjedavajućeg.
Poštovani predsjedavajući, uvažene dame i gospodo, vrlo se rijetko javljam oko dnevnog reda. Međutim, mislim da, zaista, nakon rapsrave na jednom kolegiju pa na Proširenom kolegiju, pa rasprave koja se u zadnje vrijeme otvara povodom već utvrđenog i dogovorenog dnevnog reda i korištenja ove točke dnevnog reda za čitavu jednu, rekao bih inicijativu, otvaranja niza političkih, pa nekada i politikantskih pitanja, onda čovjek zbog svog digniteta osobnog ima potrebu da kaže par stvari. Dakle, mislim da je bilo vrlo odgovorno od Kolegija da se sagledao situaciju i inicijative i da je predložio održavanje posebne sjednice, gdje bi sa kvalitetnim parametrima, analizama i procjenom mogućih posljedica, sve ove stvari razmotrio ovaj dom i dao je dvije mogućnosti 23. ili 29. ovaj mjesec. Znači, brz odgovor brza reakcija i mislim da smo imali mogućnost da kroz jednu takvu raspravu svi damo svoj doprinos o 10 svim elementima i elementima šta znači primjena u punoj snazi ovih ugovra, odnosno eventualna suspenzija, odnosno posljedice za BiH, za zemlje u regiji, za naš pristup Evropskoj uniji, znamo šta znači potpisivanje koncepata ugovora o slobodnoj trgovini u ovom prostoru, koji je, eto jedan od temeljnih preduvjeta da se kvalificiramo kao zemlja partner u svim ovim procesima. Dakle, za to imamo prijedlog i mislim da je bilo korektno, na taj način pristupiti kroz tu posebnu sjednicu, kroz tu posebnu sjednicu dati svoj doprinos ili rezolucijama ili pristupima ili zaključcima. Pristupanje ovome ad-hoc, bez prethodnih analiza, bez posljedica, zaista mislim da nije dobro za ovaj dom i to je moje osobno mišljenje i ostajem, dakle, kod stava Kolegija. A, ako hoćemo već otvarati na ovaj način politička pitanja kroz utvrđivanje dnevnog reda, onda bih ja rekao da i ja sam zabrinut stanjem, kao i neki drugi koji su već govorili domaće proizvodnje, ali ne samo domaće proizvodnje, nego sam, zaista, duboko zabrinut za poziciju i sudbinu BiH. U okolnostima ovako netransparentnog protektorata, odnosno poluprotektorata, koji je projektiran, na način da ovdje ne mogu institucije BiH funkcionirati, da mogu odgovarati potrebama građana BiH, mislim da bi prioritetno bilo ovdje postići koncenzus, ili izaći sa inicijativom da dođe do temeljite redefinicije postojećeg ustavno-pravnog sustava u BiH i stvaranja jednog samoodrživog modela, koji bi odgovorio svim potrebama ljubi u BiH. To bi bilo ozbiljno otvaranje političke rapsrave i unutar toga onda možemo govoriti kako će se voditi vanjska politika u ovoj zemlji, a ne ovkao da izađem za govornicu i kandidiram pitanje i da kažem da je ta posjeta loše. Koji su argumenti da kažemo da je ta posjeta loše? Ko je dao analizu? Ja ne kažem ni da je dobra ni loša, ali nisam za političko odstreljivanje ljudi iza ove govornice ad-hoc, bez argumenata, bez ocjena i bez analiza. Hvala lijepo.
Zahvaljujem gospodinu Ragužu. Ko se dalje javlja za riječ. Dr Lagumdžija izvolite.
Gospodine predsjedavajući, zahvaljujem se što mi dajete mogućnost da, uslovno rečeno, da repliciram ne na četiri diskusije, nego četiri osobe koje su sada govorile, koje ja, izuzetno uvažavam, kao poslanike i zastupnike su našle ovdje za shodno da kažu puno toga, povodom nečega što sam ja smatrao da je jedan vrlo konstruktivan pristup rješavanju dva bitna pitanja, od koja se može ovdje napraviti politički zapaljiva materija, a ja to, zaista, ne želim, nego pokušavam da u tičem na rješenje. Ja sam ovdje čuo da mi je degutantno replicirati. Čuo sam da su se ovdje zarekli neki da mi neće replicirati i prosto je dirljiva njihova želja da to urade, pored tolike 11 degutantnosti pa čak i zakletve date samim sebi, ali to je stvar onih koji se zaklinju pa to poriču i oni kojima je nešto degutantno a to ipak rade. Mladen Ivanić je vaš ministar vanjskih poslova gospodine Džaferoviću, gospodine Raguž, gospodine Novakoviće i gospođo Seada. To je vaš ministar vanjskih poslova. On je i moj ministar vanjskih poslova, kao građanina ove zemlje, ali vi ste ga izabrali i vi ne možete od pitanja do pitanja upirati prstom jedni drugima na tuđe ministre, koji su svi zajedno vaši. To je završena priča i to ovjde, jednostavno, ovdje ne može proći. Ukoliko ste nezadovoljni nekim ministrom ili vašim vijećem ministara ili bilo kim, ko je izvršna vlast u ingerenciji ovog parlamenta, vi ste dužni da ga opozovete, da ga, ili da ju pozovete da podnese ostavku ili da smijeni. Ja svjesno nisam otvarao pitanja, koja su poznata u javnosti se nametnula, onim što je bilo posljednjih dana. Kakav je sastav delegacije, koja je tamo otišla? Da li imaju pravo ljudi koji nisu otišli da ne odu, ukoliko im ministar naredi? A, da li je ministar imao pravo da ode, ukoliko mu Predsjedništvo kaže drugačije? Da li je član Predsjedništva mogao da javnost zbunjuje svojom izjavom, koja je suprotna odluci Predsjednštva itd.? Formalnih razloga imate koliko hoćete, ali je činjenica da je ovo sve skupa, meni je žao što se ovo vezalo, isključivo za posjetu Izraelu. Ja lično smatram i ponavljam još jednom iza ove govornice. Razlog ne postojanja firmi iz BiH na listi preko 60 firmi koje će učestovati u obnovi Iraka, je sam po sebi dovoljan, da imamo vanredno zasjedanje, a ne tačku dnevnog reda. Ali, ja na to ne mogu da utičem. Što se tiče gospodine Novakoviću, što ste vi govorili, želim da se vrlo jasno razjasnimo. Cilj ni moj ni SDP-a nije da Parlament danas raspravlja o tome. Vaša rezolucija, koju ste ponudili je, samo otvorila mogućnost da se dio problema riješi, ukoliko se, uopšte može krenuti tim putem. O tome se radi. Da vas podsjetim. Vaša rezolucija se zove, kako se zove Moratorij. Želim da vas podsjetim da ugovorom tim nije precizirana riječ moratorij, a nas međunarodni ugovor obavezuje i da kad ga nećemo poštovati da postoji međunarodno propisan način kako se on ne poštuje i sastavni dio ugovora, sticajem okolnosti, ja sam se spremio, spremio sam domaću zadaću za ovo. Ovaj ugovor je vrlo obiman i vrlo precizno govori o tome šta se može uraditi. Gospodin Raguž, ja se potpuno slažem sa njegovim pristupom je, možda, najmeritorniji u nedostatku ministrice Hadžiahmetović da nam nešto kaže, zato što je gospodin Martin Raguž, kao predsjedavajući Vijeća ministara, prije jedno ... prije tri godine, potpisao ovaj sporazum, ovaj konkretno o kome je riječ. Ugovor o slobodnoj trgovini između BiH i Republike Hrvatske je potpisao Martin Raguž kao predsjedavajući Vijeća ministara, prije alijanse. I, on jako dobro zna o čemu govori. Ja bih vas gospodine Novakoviću zamolio za to, da se probamo fokusirati na rješavanje koja ste vi ovdje naveli. Između ostalog, sporazum nam omogućuje član 12. da poljoprivredna politika nešto riješi. Omogućava nam posebne zaštitne mjere i jasno precizirano članom 13. Omogućava nam kroz fito-sanitarnu zaštitu da uradimo puno toga, kroz član 14. Uklanjanje tehničkih prepreka je jasno definisano članom 15. što je jedan od velikih problema. Unutrašnje oporezivanje je definisano članom 17. kako se to može uraditi. Državna pomoć je definisana članom 23. kako s jedne tako i sa druge strane. Postoji itd. 12 do poteškola u vezi sa platnim prometom, koji mi evidentno imamo, koji su definisani članom 32. i definisana je procedura kako se u slučaju poteškoća proisteklih iz platnog prometa mogu riješiti stvari, zbog kojih ljudi, s pravom sada negoduju i blokiraju granicu za početak. Zato bih vas ja zamolio, ukoliko želite da riješimo problem, prirodno, mi ćemo učestvovati u raspravi o vašoj rezoluciji, ali ukoliko želite da riješite problem, ukoliko smatrate, a i ja smatram da se danas treba o tome razgovarati, možemo uvrstiti tačku dnevnog reda, da nam Vijeće ministara da informaciju o ovome i da nam oni kažu šta oni planiraju, pa da nakon toga, ukoliko treba imamo i rezoluciju i neke druge stvari. Zato bih ja gospodine Novakoviću vam sugerisao, dakle, mi se unaprijed odričemo od inicijative i autorstva nad inicijativom. Nije SDP ovo smislio. Mi smo samo ovo prvi dali u proceduru. Međutim, stanje u zemlji je odavno poznato na šta će izaći. Ja, zato apelujem na vas da probamo riješiti ovaj problem i, ukoliko želite da, zaista, riješimo problem, on se, vjerujte mi gospodine Novakoviću, ne rješava rezolucijom koju ste vi dali samo, nego i njom se može riješiti. Zato bih vam sugerisao, ako hoćete, radi korektnosti rješenja problema, da uvrstimo tačku dnevnog reda da nam se da informacija, na bazi koje može jedan od zaključaka biti i ono što ste vi ponudili u rezoluciji, pa da 29. imamo sjednicu posvećenu samo tome. Možda je to rješenje koje bi bilo korektno.
Za riječ se javio dr Sead Avdić.
Dame i gospodo poslanici, poštovani gosti, ja se izvinjavam ova diskusija o dnevnom redu odveć dugo traje, ali samo kratki komentar. Ja se zalažem da imamo ovu tematsku sjednicu, sa aktuelnim stanje, znači aktuelno ekonomsko i socijalno stanje u BiH, sa osvrtom na zaštitu domaće proizvodnje, da održimo tu sjednicu, bez obzira hoće li Vijeće ministara postići sporazum sa poljoprivrednicima u BiH ili neće. Znači, da li će u narednim danima doći vjerovatno do otklanjanja, jednostano ili odgovora Vijeća ministara u smislu da se ne dogodi blokada graničnih prijelaza, o tom po tom, ali ja predlažem da, bez obzira da imamo ovu tematsku sjednicu 29. to je pod jedan. Pod dva. Mislim da se to objektivno, cijeneći gospodina Novakovića, ne može se rješavati ovaj problem, koji je temelji tematski problem, jednostavno rezolucijom. Naime, u proteklim mjesecima, nekoliko klubova poslanika, od gospodina Moranjkića, pa Mještovitog kluba itd. su predlagane ove tematske sjednice, koje bi sagledale strategiju ekonomskog i socijalnog razvoja BiH, kako nebismo došli u ovu situaciju. Znači, niko nema pravo na politički profit, uslovno rečeno i grubo rečeno, jednostavno koji se želi poslati sa ove govornice. Znači, predlažem da rezolucija bude u sastavu ove tematske sjednice i da rezolucija nudi jedan od mogućih odgovora, koji je palijativan, kratkoročan itd. ali, objetivno on ne daje, odnosno ne čini cjelovito rješenje problema zaštite domaće proizvodnje. I, na kraju, s obzirom na nekoliko inicijativa na Proširenom kolegiju na Proširenom kolegiju, ja predlažem tačku dnevnog reda pod 14. preispitivanje sastava 13 Komisije za nadzor nad sistemom odbrane, sigurnosti i obavještajnim službama u BiH. Razlog i obrazloženje je sasvim jasan. Imenovana je komisija. Naime, u cjelosti od članova pozicije, jedan član opozicije, imam osjećaj da je u komisiji, međutim, objektivno, cijeneći iskustva drugih zemalja, ova komisija bi bilo dobro da ima predsjedavajućeg iz reda opozicije, kao što je pravilo u savremenim i demokratskim zemljama i, s druge strane objetivno neće imati dignitet niti legitimitet, ukoliko se u cjelosti opozicija zaobiđe kod ove komisije, što nije slučajno učinjeno na pretprošloj sjednici Parlamentarne skupštine BiH, odnosno Predstavničkog doma Palramenta BiH. Znači, predlažem preispitivanje i rekonstrukciju sastava ove komisije. Hvala lijepo.
Evo, Šefik Džaferović pa Momčilo Novaković. Ja vas molim da privodimo raspravu, ako je moguće kraju.
Vidite, imam potrebu samo da uvaženom kolegi Avdiću pojasnim. Dakle, ova komisija za odbranu i sigurnosnu politiku, nije komisija za kontrolu zakonitosti raza obavještajne službe, koju će država BiH imati. To su dva potpuno različita tijela. Tako da te stvari ne brkamo. Mi ćemo ovdje kada se usvoji zakon o obavještajno-sigurnosnoj službi, formirati odbor za kontrolu zakonitosti rada obavještajne službe i tu jeste demokratska praksa da na čelu tog tijela bude neko ko je iz opozicije. Ovo je sasvim druga situacija. Ovo je normalna zajednička komisija, koja se popunjava po principima kako se popunjava.
Zahvaljujem kolegi Džaferoviću. Momčilo Novaković.
Pa ja moram reći da me čude stavovi nekih kolega, jer rezolucija ne rješava i nikad nije rješavala ni jedan problem. Rezolucija ističe problem i iznosi politički stav o tom problemu. Dakle, nije namjera moja da rezolucijom razriješimo ovo pitanje, zato i jesam to dao u zadatak Savjetu ministara. Ja molim da samo tako tumačimo tu rezoluciju. Ja ne znam u čemu je sad problem rezolucije ako nudi isto što i prijedlog SDP-a? Potpuno isto. Još jednu sjednicu, na kojoj će Savjet ministara postupiti po ovim zadacima. Je li problem rezolucije zato što što sam je ja predložio a ne SDP? Ako je to problem, evo neka je potpiše SDP, ali neka ide rezolucija. Nemojte molim vas. Ja ne vidim razloga ovakvim diskusijama. O tome se radi, ništa drugo. Ja vas pitam gospodo, ja imam informaciju da je prije nekoliko dana hrvatska vlada uvela carinu na izvoz pšenice u BiH. Ako je to tačno, hoćemo li mi 1. stupiti, odnosno hoće li taj sporazum 1. stupiti, ako je već prekršen prije nekoliko dana? Hoćemo li mi ovom rezolucijom dati u zadatak Savjetu ministara da vidi je li to tako ili nije tako, jer je li već taj sporazum ugrožn ili nije, ili ćemo čekati 29. ili ćemo čekati februar mjesec itd. Ja ostajem kod prijedloga i 14 insistiram na stavu da se rezolucija nađe na dnevnom redu, a da li će se rasprava o njoj voditi ili neće, ponovo ponavljam, to je stvar ovog doma. Hvala.
Zahvaljujem gospodinu Novakoviću. Za riječ se javio gospodin Belkić.
Poštovane kolegice i kolege, ja sam izašao samo da zamolim da krenemo da rdimo, jer jednostavno postvlja se pitanje smisla postojanja Proširenog kolegija i za mene se postavlja pitanja utvrđivanja tačaka dnevnog reda, jer mi na dva načina sve iscrpimo kroz raspravu o dnevnom redu i kroz delegatska piptanja. Ja vas stvarno molim da krenemo sa radom.
Za riječ se javio gospodin Špirić.
Dame i gospodo poslanici u uvaženi gosti, Evo, strpljivo sam čekao da kažem nešto o dnevnom redu. Ja mislim da više od sat vremena smo evo potrošili, vezano za dnevni red i ako je zadatak Proširenog kolegija, jer sve stranke, svi klubovi imaju članove Proširenog kolegija i ja sam mislio da samo iznimna situacija,nešto vanredno može biti razlog da postoji neka nova tačka dnevnog reda i ako smo u ovom mjesecu imali četiri zasjedanja Predstavničkog vijeća Parlamentarne skupštine BiH. Ne postoji ni jedna sjednica, kad bismo tjerali mak na konac, ne bi mogao svak da definiše novu tačku dnevnog reda, ali se postavlja pitanje gdje bi nas to dovelo i zato sam najbliže ovoj raspravi koju je vodio kolega Rguž i molim kolege da ostanemo pri dnevnom redu i ovo što je govorio gospodin Belkić, da ostnemo pri dnevnom redu, koji je utvrdio Kolegij. I, zato bih molio kolege, ako postoji raspoloženje da se zahtjevi za ovim tačkama dnevnog reda povuku, a da danas raspravljamo sa utvrđenim dnevnim redom, pogotovo što smo mi u Kolegiju vodili dugotrajnu raspravu i čini mi se da je dr Lagumdžija najbliži ocjeni da zasjedanje da li, mi smo dogovorili da to bude 29. da ostavimo Vijeću ministara, s obzirom na tešku ekonomsko-socijalnu situaciju u zemlji, a da akcenat bude na mjerama zaštite domaće proizvodnje, da koordiniraju rad sa entitetskim vladama da predlože. Ja znam da je teško sačiniti program koji rješava probleme, ali barem i palijativne mjere, koje bi ublažile problem koji postoji i zato kao odgovoran Državni parlament dati šansu Vijeću ministara. Bojim se ako mi ovdje, evo ja ću svaku mjeru koju neko ovdje definiše, a koja je u skladu sa zakonom, a koja će riješiti problem progutati. Pa mora Vlada da ima ekonomsku računicu da bi predložila mjere. Mora da vidi šta je čija nadležnost u predlaganju mjera i mora Parlament da osnaži te mjere u jednoj ozbiljnoj raspravi. Šta tu ima, šta tu ima nelogično. Dakle, ja ne sporim da poslanici mogu da predlažu i rezolucije. Ja ću biti protiv svake tačke dnevnog reda koja izlazi izvan zaključka Kolegija, ali sam zato da mi u ovoj 15 zemlji rješavamo ozbiljno probleme, na bazi ozbiljnih dokumenata i zato me raduje da je SDP shvatio da ovo posebno zasjedanje Parlamenta ide na ruku da ozbiljno Parlament razgovara, na bazi platforme koju će Vijeće ministara pripremiti. Cijenili smo da je kratko vrijeme do 23. za ozbiljne mjere, koje rješavaju problem i rekli da to može biti 29. decembar. Dakle, imali smo mi i u vidu prijedlog SDP-a i rezoluciju gospodina Novakovića i naše razgovore. Svaki dan vodimo razgovore sa različitim socijalnim grupacijama. Ljudi traže aktivnost državnih institucija, ali da bi Parlament bio aktivan, dakle, da bi mogao da donosi neke odluke, mora staviti u pogon i Vijeće ministara naspram svakog problema, izuzev ako nećete da u svemu zaobiđemo Vijeće ministara. Dakle, molim vas, dakle, ne sporim da ljudi traže tačke dnevnog reda. Demokratski će biti da se o svemu izjasnimo. Čini mi se ovo o čemu je dr Lagumdžija govorio da stoji. Tražiti rasprave o pojedinačno ministrima itd. Ja mislim da je odavno zrelo vrijeme da imamo mi posebne sjednice, da jednostavno koncept vršenja vlasti u BiH da analiziramo ide li to dobro, ne ide li dobro. Da li postoji većina koja podržava rad Vijeća ministara. Šta radi Predsjedništvo BiH, u skladu s tim, ili, recimo kad bi danas čovjek bio maliciozan, a nisam, nakon ovih rasprava koje postavljaju partije iz većine, slobodno mogu da definišem zahtjev za smjenom ili ministra ili Savjeta ministara pa da vidite kako će se ponašati političke partije. Pa nema šanse. Predlagao sam jednom pa ste vidjeli kako je to sve prošlo. Ali, dajte, molim vas, kad ktirikujete nešto za neefikasnost, za greške, za ono što nanosi štetu državi BiH, dajte da idemo do kraja. Pa nećemo mi javnosti poslati poruku ako vodimo raspravu, a kad se postavi pitanje odgovornosti za vršenje vlasti onda nema dovljno glasova. Dakle, da ne ulazimo u jednu politikantsku fazu. Ja predlažem, ako je moguće, držimo dnevnog reda. I, ono što bi, možda, imalo, po mom ličnom osjećaju smisla jeste ovaj prijedlog dr Avdića. Vi znate da smo mi formirali komisiju. U razgovorima i sa predstavnicima drugih zemalja, da tako kažem, koje imaju takvu komisiju, logično je da ta komisija odražava, ako hoćete i stranačku strukturu Parlamenta. Dakle, ko će biti predsjedavajući komisije, to je za mene manje bitno, ali bi logično bilo da opozicija bude zastupljena u toj komisiji i ako ima raspoloženja, da se izvrši redefinisanje, da se jedno mjesto da opoziciji, još jedno mjesto opoziviji, to bi bio kvalitetan pomak. Ako nema nemojte da oko toga sad danas pravimo političku zbrku. Ali, ja mislim da nismo napravili dobar posao, da nismo napravili dobar posao ukoliko u Komisiji za bezbjednost ne postoji neko iz opozicije. Manje mi je bitno hoće li biti predsjedavajući, ali da bude struktuirana komisija da odgovara sastavu Parlamenta. Ako tu postoji raspoloženje, ja sam se spreman pozitivno izjasniti o prijedlogu gospodina Avdića. Pto se tiče predloga kolege Gligorića da se produži vrijeme za rad Komisije, ako je dato za 30 dana, ja mislim da to ne mora biti tačka dnevnog reda, ali da to može Parlament da da saglasnost svojoj komisiji, ako joj treba vremena da bi kvalitetno informisala Parlament za produženje roka, da rok produžimo jer smo mi formirali komisiju da kvalitetno informiše Parlament. Nemamo ništa od tog ako ne produžimo rok, a komisija ne može da podnese izvještaj. 16 Dakle, ja sam spreman da mi jednim zaključkom, bez tačke dnevnog reda, produžava se rok za 15 – 20 dana da Komisija podnese izvještaj ovm parlamentu, ali nemojte da to budu posebne tačke, da otvaramo raspravu o sadržaju. Eto, ako bi to moglo biti kompromis, ja bih bio zahvalan, ali ću postupiti, naravno po Poslovniku, da se izjasnimo o svim prijedlozima koji se ne povuku. Hvala vam lijepo.
Gospodine Novakoviću, u startu želim da vam vrlo jasno i precizno kažem da mi podržvamo danas tačku dnevnog reda, bilo koju, koja će doprinijeti rješavanju problema koji objektivno imamo. Ukoliko vi smatrate da će rasprava o vašoj rezoluciji pomoći rješenju. Mi je podržavamo, tako da nemate nikakvih problema s tim da ne bi nesporazum bio. Sasvim je sve jedno ko će predložiti bilo koju tačku dnevnog reda, ukoliko će ona riješiti problem. Vezano s tim, ja predlažem, također, gospodine Novakoviću, da se uvrsti danas tačka dnevnog reda, koja se zove informacija o podršci domaćoj proizvodnji i zaštiti potrošača i efikasnijem. Ako nam Vijeće ministara ne može dati informaciju o tome šta se sad dešava u zemlji, povodom problema, koje imamo, o kome govore vaša rezolucija, jer kome ćete vi rezoluciju prezentirati, ukoliko niko nema mogućnosti da da elementarnu informaciju o ovome o čemu ja govorim. Dakle, predlažem da tačka dnevnog reda se tako zove i predlažem dva radna zaključka, iz onoga što smo do sada govorili. Prvi, da će najkasnije za pet dana Vijeće ministara pripremiti i Parlamentu ponuditi plan aktivnosti na zaštiti domaće poljoprivredne proizvodnje i potrošača o kome će se Parlament izjasniti. Radni zaključak. Drugi radni zaključak. Povodom posljednjih događaja, kao što je ne uvrštavanje BH firmi u mogućnost obnove Iraka i put u Izrael, od strane ministra vanjskih poslova, zadužuje se Predsjedništvo BiH, za narednu sjednicu Parlamenta pripremi informaciju o realizaciji i efektima spoljne politike BiH i odgovornosti pojedinaca, koji su doveli do nejedinstva i do nepoštivanja dogovorenog u ovoj oblasti i evo vam predajem sada ove zaključke radi ...
Zahvaljujem. Dame i gospodo, ko se dalje javlja za riječ? Ne javlja niko. Zaključujem raspravu o dnevnom redu. Ima li neko da je donio odluku da povlači prijedlog za novom tačkom dnevnog reda to sam dužan da pitam? Nema niko. Idemo se izjašnjavati. Sve će biti na demokratski način. Imamo prijedlog gospodina Šefika Džaferovića, da Predstavnički dom zatraži informaciju od Predsjedništva BiH, o okolnostima posjete ministra vanjskih poslova BiH Mladena Ivanića Izraelu. Ova informacija bi bila predmet rasprave uz prisustvo ministra Ivanića. Dakle, da se stavi tačka dnevnog reda. 17
Radni zaključak, kao i kod Gligorića što ćeš staviti radni zaključak.
Dakle, ovo je radni zaključak. Je li možemo se izjasniti o ovom zaključku? Možemo. Ko je zato da se prihvati ovaj zaključak? Da Predstavnički dom zatraži informaciju od Predsjedništva BiH o okolnostima posjete ministra vanjskih poslova BiH Mladena Ivanića Izraelu. Ovo je zaključak. Ko je za ovo? Molim vas da prebrojite. Ko je protiv? Ko je uzdržan Molim vas lijepo. Dakle, od 37 prisutnih za 14 – protiv 10. Molim vas malo tišine. Ko će tražiti pauzu neka traži. Dakle, od 37 prisutnih – za 14 – protiv 10 - suzdržano 12. Imamo većinu. Prelazimo na entitetsko izjašnjavanje. Ko je iz Federacije za? Ko je iz RS za? Nema, moramo usaglašavati na Kolegiju. Predlažem da to završimo poslije usaglašavanje. Je li se slažete? Slažu. Zahvaljujem. Drugi zaključak Prijedlog zaključka gospodina Tihomira Gligorića. Traži se produženje rada ove komisije, koju vodi gospodin Gligorić. Koliko tražite produženje roka? 30 dana. Komisija za ispitivanje, navodno državnog udara. Eto pod navodnicima. Ko je zato da odobrimo 30 dana? To je naša komisija, ako joj treba 30 dana, molim lijepo. Ko je protiv? Ko je uzdržan? Zahvaljujem. Dakle, od 37 prisutnih – za 29 – protiv 5 – suzdržano 3. Konstatujem da ne treba entitetsko glasanje, da smo prihvatili zaključak kolege Gligorića da se produži rad Komisije za 30 dana. Prijedlog gospodina Momčila Novakovića, da se nova tačka dnevnog reda definiše kao rezolucija o moratorij o primjeni sporazuma o slobodnoj trgovini. Ko je za Evo da prihvtimo. Hoćemo li rezoluciju u komisijsku fazu, evo da prihvatimo. Ko je zato da ide rezolucija u komisijsku fazu? Ko je za? 18 Ko je zato da rezolucija bude tačka dnevnog reda, pa ćemo vidjeti? Obavezna je tačka dnevnog reda, samo ako je Kolegij uvrsti. Dajte, molim vas, pozovite se na član Poslovnika. Izvolite poslovničku intervenciju. Nemojte, obavezna tačka, jedino ako je Kolegij usaglasio. Je li tako Branka?
Uvažene kolege, Član 121. ... kaže jasno. Svako poslanik može da podnese prijedlog rezolucije. Prijedog rezolucije biće razmatran na sjednici Doma, osim ako Dom ne odluči da ga prethodno razmatra komisija. Molim vas, to se stavlja kao tačka dnevnog reda, a onda se, dakle, odlučuje, kad dođe na dnevni red odlučuje o tome da li će ići na komisiju ili voditi o njoj rasprava. To je potpuno jasno.
Kaže ovdje. Svaki poslanik može podnijeti prijedlog rezolucije, a prjedlog rezolucije biće razmatran na sjednici doma, ali nije obavezna tačka, jer Kolegij se nije usaglasio. Dakle, nemojte da tumačimo Poslovnik kako kome padne na pament. Dakle, može podnijeti rezoluciju. A postaje obavezna tačka dnevnog reda, ukoliko je usaglašena na Kolegiju. Ja ne sporim da kolega podnese to, da traži tačku i da se izjasnimo, ali ne može postati obavezna tačka, molim vas Seada. Kolega Zorić je tražio poslovničku intervenciju. Izvolite. Molim vas malo pažnje, izaći ćemo iz ovoga. Ovo je ovako tumačenje.
Pa skoro da je predsjedatelj rekao sve što sam ja mislio, ali ja mislim da se ne može rezolucija podnijeti ad-hoc i da je ona automatski točka dnevnog reda. Dakle, zastupnici nisu dobili tekst rezolucije. Nisu sigurno i ona ne može se smatrati da je ona obavezna točka, dok god ne dobijemo barem materijale. Dakle, ja mislim da ja ne mogu za vrijeme sjednice napisati jednu rezoluciju i da ona postane obavezna točka. A, o dnevnom redu se ne glasa. I, usput, kad sam već izašao da dva puta ne izlazim, kad se završi sa ovim, tražim stanku od pola sata. Dakle, prije prvo točke.
Dakle, ja vas molim, ja tumačim Poslovnik i molim vas lijepo, nije mi cilj da rezolucija bude ili ne bude, nego koleg Zorić je, aposlutno u pravu. Dakle, poslanik, dnevni red je ono što smo usglasili obavezujuće. A poslanik može da traži novu tačku dnevnog reda. Kolega Novaković može da traži da rezolucija bude taka dnevnog reda i zato se sad izjašnjavamo o tim novim prijedlozima. Ako dobije podršku Parlamenta, biće 19 tačka dnevnog reda. A, u raspravi, kad bude tačka dnevnog reda, Dom može da odluči, hoće li rezoluciju poslati nadležnoj komisiji ili će raspravljati bez stava nadležne komisije. Izvolite, evo kolega Džaferović traži riječ.
Poštovane kolege, dame i gospodo, Poslovnik, dakle, treba tumačiti za svaki slučaj i za svaku priliku onako kako piše u Poslovniku. Dakle, jednako. Ne krojiti kriterije od slučaja do slučaja, nego kriterij primijeniti za sve slučajeve i to je onda poslovnik. Ja bih vas samo pozvao na jedno iskustvo koje smo mi ovdje imali u Domu, a to je da smo imali, dakle, slučajeve da se rezolucija podnese i na samoj sjednici Doma i da se onda Dom izjašnjava. Dakle, ta rezolucija ide u dnevni red, ukoliko to predlagač rezolucije zahtijeva, a Dom se izjašnjava hoće li je on, prije nego što bude raspravljena u Domu, uputiti na nadležnu komisiju. Ako ne odluči Dom da ide na nadležnu komisiju, onda je ona predmet rasprave. Mi jesmo, molim vas lijepo. Tako piše u članu 121. stav 2. u kojem kaže svaki poslanik može podnijeti prijedlog rezolucije. Prijedlog rezolucije biće razmatran na sjednici Doma, biće razmatran na sjednici Doma, osim ako Dom ne odluči, da je potrebno da ga prethodno razmatra komisija i to je tumačenje, što se tiče rezolucije. Ukoliko predlagač rezolucije ostaje kod toga, da je rezolucija tu i ukoliko su je primili svi poslanici, dakle, to je, također drugi uvjet, valja i tu biti potpuno korektan, onda je na nama da odlučujemo hoćemo li to na komisiju, ako ne donesemo takvu odluku, onda je danas raspravljamo. To je jedna strana pitanja. Druga strana problema je, ono što ja mislim da odudara od onoga o čemu smo mi raspravljali na Kolegiju i to je, onda problem onoga ko podnosi rezoluciju i tu je gospodin Špirić i Kolegij u pravu. Mi smo na Proširenom kolegiju donijeli odluku da održimo na ovu temu posebnu sjednicu 29. Takva je odluka donesena. To je, dakle, drugo pitanje, ali, ukoliko i pored toga, predlagač insistira, na nama je da poštujemo Poslovnik. Hvala vam.
Hvala lijepo. Ja bih vas molio, ovo je poslovnik koji definiše rezoluciju da poslanik može, a utvrvrđivanje dnevnog reda definišu drugi članovi Poslovnika. Molim vas lijepo. Nemam ja, stvarno nemam razloga da tačka dnevnog reda, ukoliko se Dom ne izjasni ne postane, ali moram da poštujem Posovnik da ona automatski ne postaje tačka dnevnog reda i molim Sekretarijat da tumači Poslovnik. Nismo mi ovdje, ja stvarno neću da osporim nikom, demokratska procedura će biti za sve nove tačke da se izjasnimo, ali, dakle, ovo je da poslanik može podnijeti rezoluciju, da Dom može da kaže raspravljamo ili vraćamo komisiji, ali utvrđivanje dnevnog reda je za sve isto. Dakle, postaje obavezujuća tačka, ako je postignuta saglasnost u Kolegiju. To se slažem. Možete postaviti, tražiti tačku, mi ćemo glasati o njoj, zašto ne bi postala tačka dnevnog reda. 20 Molim vas lijepo, evo sekretar Doma da da tumačenje Poslovnika. Ja nemam razloga da budem tendenciozan. Ovo je pravo tumačenje.
Dame i gospodo poslanici, Želim samo da vam ukažem, odnosno da vam skrenem pažnju samo na nekoliko stvari.
Molim vas malo tišine, odlučujemo o dnevnom redu.
Član 121. Poslovnika je vrlo decidan i ja imam svoje mišljenje oko toga. Koje nije, nažalost, identično sa mišljenjem člana Kolegija. S toga cijenim da Kolegij kad ima potrebu da tumači Poslovnik, a na to je ovlašten, onda bi, možda trebali neki zajednički stavovi oko toga da se iskristališu. Ja čitam član 121. Poslovnika. Svaki poslanik može podnijeti prijedlog rezolucije. Znači, rezolucija je podnesena, taj prijedlog. Prijedlog rezolucije biće razmatran na sjednici Doma, osim ako Dom ne odluči da je potrebno da prethodno razmatra komisija. Ja to tumačim ovako. To je moje mišljenje. Ja nemam pravo tumačiti Poslovnik. Znači, osnovno pitanje oko koga treba da se očituje Dom u ovom trenutku jeste, da se donese zaključak da je Dom odlučio da ovu rezoluciju koju je podnio poslanik, treba prethodno da razmotri komisija. Ukoliko bi išli ovim drugim prijedlogom, da se rezolucija uvrsti u dnevni red Doma, što je do sada bio slučaj, da se razumijemo. Takvih slučajeva je bilo kad je bila u pitanju jedna rezolucija poslanika Živkovića, imali smo takav stav, onda to pitanje ako je na dnevnom redu o njemu se mora voditi rasprava. S toga smo mi na prošloj sjednici, povodom rasprave o rezoluciji poslanika Živkovića, nismo ušli upostupak rasprave, to je, mislim, sukladno Poslovniku, odnosno u skladu sa Poslovnikom, ali smo na osnovu te rasprave o tom pitanju, ipak, donijeli zaključak da se rezolucija uputi nadležnoj komisiji, a to je Komisija za spoljne poslove. Takav slučaj nismo imali kad je bila rezolucija poslanika Zlatka Lagumdžije. Da završim ovo. Dakle, ja smatram da je danas pitanje o kojem Dom treba da se očituje i donese svoj zaključak da je o rezoluciji potrebno, potrebna prethodna rasprava u nadležnoj komisiji. To je, definitivno moje mišljenje, a tumačenje daje Kolegij. Jesam li bila decidna?
Okej. Molim vas samo malo. 21
Gospodine predsjedavajući i kolege poslanici, ja sam do sada dosta puta bio na strani Kolegija i smatrao sam da Kolegij u više navrata kad je bilo nekih pitanja kad su sporna imao pravo. Međutim, Kolegij sad nema pravo o tome, jer i tumačenje Poslovnika člana 121. a i dosadašnja praksa koja je bila, ovo što je govorio gospodin Džaferović, daje za pravo gospodinu Novakoviću da on može podnijeti rezoluciju, a da se samo može raspravljati o tome, da li će ona ići kroz komisijsku fazu ili će ići direktno. Pošto se on odlučio da ide direktno, mi nemamo razloga da ne glasamo o tome. Ako ima prijedloga da idemo kroz komisijsku fazu, ako ne prođe to kroz komisijsku fazu, rezolucija ide direktno. Žao mi je što poslanici nisu svi dobili tu rezoluciju, to je manjkavost, a ovo je pravo stanje kakvo je i gospodine predsjedavajući, smatram da ako ste prošli put bili na takvom, sa takvim mišljenjem da može da ide ovako da i sad treba da postupite i ovaj put.
Predsjedavajući Nikola Špirić.
Dakle, dame i gospodi, Ja vas molim, svi imamo isti poslovnik. Ja nemam različit poslovnik koji vi imate. Jedno je utvrđivanje dnevnog reda. Poslovnik definiše utvrđivanje dnevnog reda, to su članovi 49., 50. i 51. Dakle, na početku sjednice svaki poslanik, kao i svaki ovlašteni predlagač ima pravo tražiti izostavljanje svake neobavezne tačke i predlaganje nove. Može tražiti neobavezne tačke. Obavezne tačke su one koje je usaglasio Prošireni kolegij. Poslanik, dakle, može da traži novu tačku dnevnog reda i zato sam stavio da se izjasnimo, a ovdje se definiše da je pravo poslanika da predloži rezoluciju. Dakle, da predloži. To pravo je ispoštovano. Gospodin Novaković je predložio rezoluciju. Kada ona bude obavezna tačka dnevnog reda, Dom može da odluči, hoće li raspravljati direktno o rezoluciji, ili će dati prethodno nadležnoj komisiji da raspravlja o njoj. To je poslovnička procedura, a ja ću poštovati volju doma. Molim vas lijepo, mi ćemo se izjasniti danas. Pa mogla se komisija, ali molim vas lijepo nema potrebe da se naduravamo. Branka je, apsolutno u pravu kada je tumačila Poslovnik, samo, izgleda ne vredi odno što tumačim ja i sekretar Doma. Ja ne mogu da shvatim, svak ima svoje tumačenje ovdje.
Gospodin Novaković, pa gospođa Palavrić.
Ja hoću još jednom da kažem da je rezolucija posebno poglavlje ovdje u Poslovniku i samim tim, dakle, odnos prema rezoluciji je drugačiji, nego odnos prema ostalim tačkama dnevnog reda i to je valjda jasno. Ako nije, evo da još jednom kažem. Rezolucija je posebno poglavlje i prema njoj se odnosi na način kako je definisano u tom poglavlju, a ne kao prema ostalim tačkama dnevnog reda. Ono što samo može biti dilema i to je sekretar Doma u pravu, a ona i predsjedavajući različito tumače to pitanje. Prema 22 tome ne tumače isto, nego različito jeste, da li dolazi na dnevni red, pa se onda glasa o komisiji, ili se sada glasa i ide li u komisijsku fazu, samo to može biti dilema, ali nema dileme o glasanju da li se stavlja na dnevni red. Ako se izglasa da ide u komisijsku fazu, ako je to tumačenje, onda ona danas nije na dnevnom redu, nego ide nadležnoj komisiji. Do sada smo imali praksu da se stavljalo na dnevni red, a da je onda nakon toga se glasalo da ide u komisijsku fazu. To je bila do sada praksa. Nemam ništa protiv da promijenimo praksu, ali molim vas da ubuduće bude uvijek tako prema svakoj rezoluciji, bez obzira ko ju podnio. Znači, ako ćemo promijeniti, hajmo promijeniti praksu, ali da prema svima praksa bude potpuno ista.
Zahvaljujem gospodinu Novakoviću. Za riječ se javila Seada Palavrić, dr Avdić, pa dr Živković.
Uz dužno poštovanje predsjedavajućeg, ja, zaista moram izraziti svoju zbrinutost njegovim ponašanjem, kad je ovo pitanje na dnevnom redu. Sačekaću ja da vi završite sa smijehom. Dakle, član 121. kako god reguliše pravo nas da predložimo rezoluciju, isto tako reguliše poseban način ulaska u dnevni red rezolucije. Sekretar ovog doma je sasvim jasno rekla kako to treba raditi i naše je da se izjasnimo da li nam je potrebna komisijska faza, ako nije, ta rezolucija je danas na dnevnom redu. Međutim, dopustite da ja izrazim jednu sumnju, budući da je ova rezolucija jučer dostavljena u Zastupnički dom, zašto ona danas nama nije podijeljena. Trebao nam je još jedan razlog da o njoj danas ne raspravljamo. Ja to pitam predsjedavajućeg i nemojmo se, zaista po dva sata gnjaviti ovakvim stvarima. Naučimo jednom Poslovnik i primjenjuj mo ga, što kaže gospodin Novaković jednako na sve. Ako ne znamo, uzmimo stenograme kad su bile prethodne rezolucije i vidimo kako su uvršćivanje u dnevni red.
Hvala lijepo. Nemam razloga za tendencioznost. Sve će biti demokrtski. Dr Avdić, pa dr Živković. Kako se izjasnimo, ja ću poštovati volju Parlamenta.
Nemojte da mutimo mišljenje oko sasvim jasnih pozicija Poslovnika. Naime, član 121. je sasvim jasan. Rezolucija će se staviti na dnevni red Doma, staviti na dnevni red Doma, ukoliko Dom ne odluči o potrebi komisijske faze. Jasno kao dan. Znači, Prošireni kolegij je odlučio većinom glasova, je li tako danas, jutros u pola devet da ovu rezoluciju uputi, kroz komisijsku fazu uputi je na tematsku sjednicu Doma 29. Što znači, sam Prošireni kolegij, većinom glasova sugeriše da ide u komisijsku fazu, 23 samo s tim da se Dom o tome mora odlučiti, i to prije stavljanja tačke na dnevni red. Rezolucija nije obavezna tačka dnevnog reda.
Zahvaljujem dr Avdiću. Dr Živković. Izvolite.
Uvaženo predsjedništvo, dame i gospodo, Ja sa žaljenjem mogu samo da konstatujem da mi sat vremena raspravljamo o formalnim a ne o suštinskim stvarima. Takva je situacija bila i kad je bila rezolucija koju sam ja ovdje podnio, kada je otišla u komisijsku fazu, a taj dan smo trebali da odlučimo o toj rezoluciji, jer bi bili među onih 60 zemalja u kojih sada nismo u Iraku. Zato ovdje se postavlja pitanje. Da li je ova rezolucija koju je podnosio gospodin Novaković sad suštinski potrebno da se razmatra, jer za deset dana ona neće imati svoju ...
Zahvaljujem dr Živkoviću. Dr Lagumdžija. Izvolite.
Gospodo predsjedavajući, cijenjene kolegice i kolege, U situaciji, kad, eventualno možda različito tumačimo Poslovnik, po pravilima, koji inače vrijede u uređenom svijetu, ukoliko se ne slažemo s tim kako se nešto tumači, onda se moramo pozvati na prethodni slučaj, koji je važio u ovom domu, kada je slična situacija ili identična bila. Da vas podsjetim. Ja sam predložio svojevremeno rezoluciju o onom smanjivanju plata poslanicima, odnosno poništavanju odluke o povećanju plata. Tada je, tom prilikom ista situacija je bila proceduralna. Tada je, da ne ulazimo u to ko od vas, predložio da to ide u komisijsku fazu. Vi ste se tada izjasnili zato da se ide u komisijsku fazu i imali ste entitetsku većinu u toj većini. I, zbog toga je rezolucija koju sam predložio tri mjeseca se vozala po komisijama. Tako je bilo. Koristeći tu analogiju, mi sada, ali samo gospodin Novaković da neko od ovih ljudi od nas, uključujući i mene predloži da ide u komisijsku fazu. Prvo, do sada ne znam ko je predložio iza ove govornice da ide u komisijsku fazu. Dakle, mora biti prijedlog. Vi ste predložili da ide danas po članu 121. stav 2. Neću da predložim. Neću da predložim. Mora neko da predloži da ide u komisijsku fazu, pa, evo izaći ćeš za govornicu i kad ti to predložiš Berize, onda se Dom izjašnjava o tome. Ukoliko dobije taj prijedlog Berizov anticipirani nadpolovičnu većinu, koja uključuje i entitetsku većinu, tada ona ide u komisiju. Ukoliko ne dobije, ona je po automatizmu danas tačka dnevnog reda, to je bio slučaj kod moje rezolucije, šta god ja mislio o ovome što gospodin Novaković predlaže i moramo poštivati vlastito običajno pravo, ukoliko nismo sigurni kako proceduralno traži. 24
Zahvaljujem dr Lagumdžiji. Evo, Šefik, pa Beriz Belkić.
Eh, kad bih ja sad došao ovdje pa vam počeo govoriti o elektrotehnici, a ja diplomirani pravni, to bi, zaista bilo čudno. Nije ovo nikome replika. Predlažem pauzu pet minuta da Kolegij donese odluku. Kolegij tumači Poslovnik i da iz ovoga izađemo, da se više ne sramotimo. Hvala vam.
Možemo se dogovoriti. Nije problem. Evo, gospodin Belkić da predloži pa ćemo pauzu pet minuta na zahtjev Šefikov, nije problem. Ja vas molim pet minuta pauze,ne moramo se razilaziti da bismo usvojili dnevni red.
U skladu sa onim što sam govorio predlažem da se izjasnimo da ova rezolucija, odnosno predlažem ide u komisijsku fazu.
Zahvaljujem kolegi Belkiću. Samo pet minuta ostanite na mjestu, izaći ćemo iz ovoga. Ne treba pauza. Idemo dalje. Dogovor smo postigli. Dakle, u tumačenju glasamo da rezolucija ide prema komisijskoj fazi. Ukoliko taj prijedlog ne prođe biće danas tačka dnevnog reda. Ko je zato da rezolucija ide u komisijsku fazu? Ima izlaz iz svega. Ko je protiv? Ko je uzdržan? Molim vas lijepo, od 36 prisutnih 22 za – protiv 9 – uzdržana 4. Ko je iz Federacije za? Zahvaljujem. Ko je iz RS za? Zahvaljujem. Dakle, 17 iz Federacije za, iz RS 5 za. Konstatujem da ova rezolucija ide u komisijsku fazu i neće biti predmetom rasprave na današnjoj sjednici. Dame i gospodo, želim samo da vam skrenem pažnju, idemo dalje o izjašnjavanju. Ja sa indignacijom odbacujem insinuacije da zlonamjerno koristim Poslovnik, za sve ima poslovnički izlaz. Vidite, dakle, nemam nikakvog razloga ni prema jednoj tački, a dužan sam da štitim poslovničke odredbe. Hvala vam. Idemo na izjašnjavanje zahtjeva gospodina dr Živkovića. Popis stanovništva da bude tačka dnevnog reda, popis stanovništva u BiH. Predlažem kao 11 tačku dnevnog reda. 25 Ko je zato da se prihvti ova tačka dnevnog reda dr Živkovića? Kao tačka dnevnog reda. Ko je protiv? Ko je uzdržan? Dakle, od prisutnih 36 – za je 12 – protiv 20 – suzdržano 4. Konstatujem da nije prihvaćeno ovo kao tačka dnevnog reda. Idemo na poslednje. Prijedlog je dr Avdića da se preispita sastav Komisije za nadzor nad odbranom i sigurnosti. Dakle, ko je zato da prihvatimo ovo kao tačku dnevnog reda? Ko je za? Da se preispita sastav Komisije za nadzor nad oružanim snagama, to je ovo zastupljenost svih političkih partija. Komisije za bezbjednosnu i sigurnosnu politiku. Tako se zove. Ko je protiv? Ko je uzdržan? Dakle, od prisutnih 37 – za 22 – 13 protiv – suzdržan 1. Idemo na entitetsko izjašnjavanje. Ko je iz Federacije za? Ko je iz RS za? 15 iz Federacije – 8 iz RS ovo je uvršteno kao posljednja tačka dnevnog reda. Zahvaljujem se. Molim dr Lagumdžiju, pošto su ovo bili zaključci vezani za ovaj prijedlog, rezolucija, rezolucija, dakle, danas neće biti predmet rasprave. Hoćemo li se izjašnjavati o zaključcima. Ko je za prijedlog zaključaka dr Lagumdžije, povodom posljednjih događaja kao što je put u, molim da se pročita, ja ovo ne mogu pročitati. Dr Lagumdžija, nemojte se ljuditi, stvarno ne mogu pročitati. Znam čitati oba pisma, nije problem to. Dajte da čovjek pročita, da se izjasnimo. Samo malo ozbiljnosti. Molim vas da predlagač pročita zaključak da se izjasnimo.
Prvi zaključak vezan za današnji dnevni red. Zaključak, uvrstiti tačku dnevnog reda, dakle, pod dnevni red. Informacija o podršci domaćoj proizvodnji zaštite potrošača i efikasnijem punjenju budžeta. Izformacija. To je prijedlog. Zaključak drugi. Najkasnije za pet dana Vijeće ministara treba da pripremi i Parlamentu ponudi plan aktivnosti na zaštiti domaće poljoprivredne proizvodnje i potrošača o kojem će se Parlament izjasniti. 26 Treći. Povodom posljednjih događaja, kao što je put u Izrael i ne uvrštavanje bosanskohercegovačkih firmi u mogućnost obnove Iraka, zadužuje se Predsjedništvo BiH da za narednu sjednicu Parlamenta pripremi informaciju o realizaciji i efektima spoljne politike BiH i odgovornosti pojedinaca, koji su doveli do nejedinstva i ne poštivanja dogovorenog u ovoj oblasti. Evo za arhivu dajem da vidite.
Zahvaljujem. Čuli ste zaključke. Idemo na izjašnjavanje. Ko je zato da se ovo prihvati. Jedno po jedno. Ko je za prvi zaključak dr Lagumdžije, da se pripremi informacija povodom posljednjih događaja, da Vijeće ministara u roku od pet dana, to je unkoporirano u plenarnom zasjedanju? Dakle, ko je za prvi zaključak, koji je dr Lagumdžija pročitao. Dajte da se izjasnite? Nisu ni ostali odstavili. Pročitali smo ih. Ko je za? Ko je protiv? Ko je uzdržan? Nije ovo dnevni red. To su radni zaključci. Dakle, od 38 za 15 – protiv 17 – suzdržano 5. Dakle, nema većinu. Idemo na drugi zaključak. Tačku dnevnog reda, da se izformacija o podršci domaćoj proizvodnji i zaštiti potrošača. Mislim da je to vezano za ovu sjednicu ... Ko je zato da tražimo da se uvrsti tačka dnevnog reda. Piše. Uvrstiti tačku dnevnog reda Informacija o podršci domaćoj proizvodnji i zaštiti potrošača. Idemo na drugi zaključak. Ko je za ovaj zaključak. Pa malo ozbiljnosti. Pročitao vam je. Ko je za ovaj zaključak? Za ovaj drugi dr Lagumdžija. Pa znate li koji ste pročitali. Nije tačno. Molim vas, dođire i pročitajte. Da se uvrsti tačka dnevnog reda Informacja o podršci domaćoj proizvodnji? Ko je za? Ko je protiv? Ko je uzdržan? Dakle, od 38 prisutnih – 13 za protiv 17 – 6 uzdržano. Konstatujem da ovaj zaključak nije prihvaćen. Idemo na treći zaključak da se od Predsjedništva zatraži informacija, vezano za, o realizaciji spoljne politike i odgovornost pojedinaca koji su doveli do neispunjenja i ne poštovanja dogovorenog u ovoj oblasti sa osvrtom na ovo putovanje ministra vanjskih poslova u Izrael i obnove Iraka. 27 Ko je za ovaj zaključak? Ko je protiv ovog zaključka? Ko je uzdržan? Dakle, od 38 prisutnih za 23 – protiv 11 – suzdržano 4. Idemo entitetski. Ko je iz Federacije za? Zahvaljujem. Ko je iz RS za? Dakle, 16 iz Federacije za – 5 iz RS. Konstatujem da je prihvaćen ovaj zaključak gospodina Lagumdžije, radni zaključak. Dame i gospodo, konstatujem da 26. sjednica Predstavničkog doma ima sljedeći dnevni red: 1. Imenovanje tri člana u zajedničku komisiju oba doma radi postizanja sporazuma o istovjetnom tekstu zakona o sistemu indirektnog opoezivanja, 2. Zapisnik sa 23., 24. i 25. sjednice Predstavničkog doma, 3. Poslanička pitanja i odgovori, 4. Izvještaj Komisije Kolegija o nastojanju za postizanje saglasnosti o zahtjevu Savjeta ministara za razmatranje Prijedloga zakona o izmjenama i dopunama Zakona o centranoj evidenciji i razmjeni podataka, po hitnom postupku, u skladu sa članom 105. Poslovnika, 5. Zahtjev poslanika Nikole Špirića za razmatranje Prijedloga zakona o izmjeni zakona o kretanju i boravku stranaca i azilu, po hitnom postupku, u skladu sa članom 105. Poslovnika, 6. Zahtjev Savjeta ministara za razmatranje Prijedloga zakona o privremenom odlaganju od izvršenja potraživanja, po osnovu izvršnih odluka, na teret budžeta institucija BiH i međunarodnih obaveza BiH, po hitnom postupku, u skladu sa članom 105. Poslovnika, 7. Zahtjev Savjeta ministara za razmatranje Prijedloga zakona o proizvodnji naoružanja i vojne opreme, po hitnom postupku, u skladu sa članom 104. Poslovnika, 8. Zahtjev Savjeta ministara za razmatranje Prijedloga zakona o izmjenama i dopunama Zakona o upotrebi i zaštiti naziva BiH, po hitnom postupku, u skladu sa članom 104. Poslovnika, 9. Zahtjev Savjeta ministara za razmatranje Prijedloga zakona o izmjenama i dopunama zakona o upravnom postupku, po hitnom postupku u skladu sa članom 104. Poslovnika, 10. Zahtjev Savjeta ministara za razmatranje Prijedloga zakona o izmjenama i dopunama Zakona o Službenom glasniku BiH, po hitnom postupku u skladu sa članom 104. Poslovnika, 11. Izvještaj Zajedničke komisije o nastojanju za postizanje sporazuma o istovjetnom tekstu zakona o vazduhoplovstvu BiH, 28 12. Imenovanje tri člana u zajedničku komisiju oba doma, radi postizanja sporazuma o istovjetnom tekstu: a) Zakona o slobodi vjere i pravnom položaju crkava i vjerskih zajednica u BiH, b) Zakona o Agenciji osiguranja u BiH, c) Zakona o izmjenama i dopunama Izbornog zakona BiH, predlagač Izborna komisija BiH 13. Prijedlog odluke o utvrđivanju prestanka poslaničkog mandata dr Hasanu Muratoviću, zbog podnošenja ostavke Ovo bi bio dnevni red, uz ova tri radna zaključka, koja smo, dakle, danas apsolvirali. Dame i gospodo, imam jednu molbu i 14. tačka dnevnog reda, to je razmatranje Preispitivanje odluke o imenovanju članova Komisije za, sastava Komisije za odbrambenu i sigurnosnu politiku. Dakle, to je 14. tačka dnevnog reda. Dame i gospodo, imam jednu molbu, gospodin Vinko Zorić je tražio nakon usvajanja dnevnog reda pauzu od pola sata. Imam molbu HDZ-u, da prvo usvojimo ovaj sastav komisije za prvu tačku dnevnog reda da bi Komisija sa komisijom Doma naroda radi, a da onda napravimo pauzu. Da li se tu HDZ slaže? Zahvaljujem Klubu HDZ-a. Dakle, prelazimo na prvu tačku dnevnog reda. Ad.1. Imenovanje tri člana u zajedničku komisiju oba doma radi postizanja sporazuma o istovjetnom tekstu zakona o sistemu indirektnog oporezivanja Kolegij je predložio članove, to je, članovi Komisije: Hazim Felić, Tihomir Gligorić, Andrić Filip. Ko je zato da usvojimo sastav ove komisije?
Ja odmah da kažem da će Klub SDS-a podržati ovu komisiju, ali, skrećem pažnju Kolegiju, da kod predlaganja u zajedničku komisiju je predložio članove koji su bili protiv zakona, koji su ovdje na ovom domu glasali protiv zakona. Naravno, ja odmah da kažem da ćemo mi podržati, dakle, prijedlog Kolegija i samo jedno upozorenje.
Samo malo, ko to može da osuđuje neko hoće li biti za ili protiv na usaglašavanju. Vi ste, vi možete da glasate za ili protiv, predložiti novg člana. Dakle, nema novog prijedloga. Glasaćemo, naravno, demokratski je da o svemu glasamo. Nema nikakvih problema. Ko se dalje javlja za riječ? Ne javlja niko. Ko je zato da utvrdimo sastav ove komisije u ovom sastavu? Ovo je dobro kad je SDS zabrinut da zakon, ne daj bože upadne. 29 Ko je protiv? Ima li uzdržanih? Kad je Seada i SDS zabrinut, država će dobro proći. Kad su zajedno zabrinuti. Dakle, od 38 prisutnih – 31 za – 6 suzdžranih, niko protiv. Konstatujem, dakle, da je usvojen sastav komisije. Dajem pauzu u trajanju od pola sata i molimo vas da počnemo u pola 12, a komisija da se sastane i da radi. [[PAUZA]] Dame i gospodo, predlažem da krenemo sa radom. Ad.2. Poslanička pitanja i odgovori Molim da se zatvore vrata i obavijeste poslanici, nećemo nikoga čekati. Moramo sačekati kvorum za usvajanje zapisnika. Počinjemo sa radom. Pelazimo na 2. tačku dnevnog reda. Ad.2. Zapisnici sa 23., 24. i 25. sjednice Predstavničkog doma Zapisnike ste dobili. Otvaram raspravu. Ima li primjedbi na zapisnike? Gospodin Moranjkić. Izvolite.
Gospodine predsjedavajući, gospodo kolege poslanici, dame i gospodo, Ja imam dvije primjedbe, jedna se odnosi uopšteno, a to je, moja sugestija i mišljenje da nije dobro da se sustižu zapisnici i da na jednom parlamentu imamo po 2-3 i više zapisnika, s obzirom da vrijeme nosi svoje i da ne možemo aktivno da pratimo šta se zbivalo na određenim. Drugo, zapisnik sa 24. sjednice, nije u adekvatnu stanju i zbivanju na tom parlamentu i nije dobro da se citiraju neki poslanici, a neki ne citiraju. Stičem utisak da se različitim aršinima vode zapisnici zapisnici i da nema ono, bar kao prilog sa stenograma kako se odvijao Parlament i kojim diskusijama i redom je išao. Tražim da se prema stenogramu taj zapisnik ispravi. Hvala lijepo.
Ja bih molio, stvarno, 23., 24. i 25. sjednica, ovaj mjesec smo imali četiri zasjedanja. Vrlo je teško službama, ja ih, apsolutno razumijem, pripremiti iz četiri stenograma četiri zapisnika. Ja vas molim da imate razumijevanja, da ove zapisnike usvojimo. Volio bih ako neko ima konkretnu izmjenu da nešto ne odgovara onom što je kazano, ili traži stenogramsko tumačenje, ali da danas usvojimo ove zapisnike, to je bio 30 zaključak i Proširenog kolegija. Bila je ova primjedba i na Proširenom kolegiju. Ima li još neko da se javlja za riječ? Nema niko. Zaključujem raspravu. Stavljam na izjašnjavanje zapisnik sa 23., 24. i 25. sjednice. Ko je zato da usvojimo ove zapisnike? Ko je protiv? Ima li uzdržavnih? Nema. Konstatujem da smo jednoglasno usvojili zapisnik sa 23., 24. i 25. sjednice Predstavničkog doma. Prelazimo na 3. tačku dnevnog reda. Ad.3. Poslanička pitanja i odgovori Dame i gospodo odgovor na poslanička pitanja do ove sjednice dobili su: Seada Palavrić, Azra Hadžiahmetović, Mirsad Ćeman i Ruža Sopta. Federalno tužilaštvo zatražilo je proširenje pitanja, koje je na 17. sjednici postavio Muhamed Moranjkić. Gospodin Moranjkić je dobio taj dopis Federalnog tužilaštva. Ja bih molio ako ima komentara na dobijene odgovore. Ja imam izvještaj službe da je gospodin Moranjkić dobio. Molim, vas lijepo, dakle, ovo je obavještenje koje sam dobio iz Službe. Ja ću to da provjerim, jer poštom je sigurno otpremljen taj dopis, jer pretpostavljam, moguće da niste dobili, ali vidjet ćemo šta je. Dobro, zahvaljujem. Dobit ćete ako nije stiglo. Dakle, doći će poštom. Ja bih molio, dakle, da danas ako možemo posvetimo pažnju intenzivnom radu ovog zasjedanja. Imamo dosta tačaka dnevnog reda. Molim kolege poslanike da danas uštedimo vrijeme sa novim pitanjima, s obzirom da na većinu i nema adekvatnih, ako je to, naravno moguće i ako je, ovo jeste poslanički sat za pitanja i za odgovore. Dakle, ima li neko komentar na odgovor koji je dobio? Nema. Zahvaljujem. Ima lineko da želi da postavi novo pitanje? Dr Kunić, Novaković, idemo po redu, svi će dobiti šansu.
Uvažena i poštovana gospodo, Već maloprije sam, dakle, preko reda postavio, htio postaviti pitanje, koje postavljam treći put, nažalost. To se pitanje odnosi na realizaciju penzija. Da li je održan sastanak predstavnika BiH i Hrvatske, po pitanju realizacije ugovora, koji se odnosi na zdravstvenu zaštitu, penzijsko i invalidsko osiguranje i koji su rezultati? Zajednička komisija trebala je biti održana u 9. mjesecu. Radi se o 12.000 zahtjeva u BiH i 6.000 po predmetima, samo po zahtjevima lica iz RS. Dakle, radi se, opet potenciram, o vrlo važnim egzistencijalnim pitanjima građana. Ja još jednom molim nadležno ministarstvo da stavi ovo pitanje na dnevni red i da se zaključi konvencija, ne 31 samo sa Hrvatskom, nego i sa drugim susjednim državama, jer koliko informacija, takvih situacija ima i iz Slovenije i Srbije. Prema tome, ovo je jedno od gorućih pitanja. Ne znam zašto postoji ovako nezainteresovanost za ovo pitanje? Zašto? Zbog čega? Kad je to, zaista, od interesa građana, a i od interesa za BiH. Molim vas, radi se o velikim sredstvima. U drugim zemljama ako imate neke milione nekoliko sati na računu banke vrlo je značajno. Za nas nije značajno ništa. Hvala.
Zahvaljujem dr Kuniću, samo postavljena pitanja u pisanoj formi. Gospodin Novaković, pa Zorić, pa Đurković, pa Palavrić, pa idemo dalje, pa Sopta.
Uvažene kolege, ja prvo želim da konstatujem da do sada nisam dobio odgovor ni na jedno pitanje koje sam postavio. Ne znam je li problem u pitanjima, ili u odgovoru. Dakle, nisam dobio odgovor ni na jedno poslaničko pitanje. Danas ću postaviti dva poslanička pitanja. Prvo poslaničko pitanje. Ko su članovi Komisije za zaštitu nacionalnih spomenika? Kako ona donosi odluke, na osnovu čih zahtjeva i prijedloga? Koji su objekti do sada proglašeni nacionalnim spomenicima i na či zahtjev ili prijedlog? Koliko još ima neriješenih zahtjeva ili prijedloga, koji su i od koga podneseni? Naime, prateći službene glasnike BiH, došao sam do jednog zaključka da postoji velika disproporcija u odlukama ovog tijela, da se, uglavnom, nacionalnim spomenicima proglašavaju objekti islamske vjerske zajednice, u najvećem broju slučajeva, a da drugih objekata ili nema ili gotovo nema. Drugo pitanje. Kada će biti imenovan direktor Ureda za zakonodavstvo? Naime, od ukupno osam radnih mjesta sekretara ministarstava, pet mjesta su popunjena Bošnjacima. Dakle, Ministarstvo vanjskih poslova, vanjske trgovine i ekonomskih odnosa, bezbjednosti, pravde, Ministarstvo civilnih poslova i jedno mjesto je popunjeno predstavnicima, predstavnikom hrvatskog naroda. Ured za zakonodavstvo je predviđen da pripadne predstavnicima srpskog naroda. Ni do dana danas niti je imenovan direktor niti je ured uspostavljen. I na jedno i na drugo pitanje, tražim pismeni odgovor od Savjeta ministra, odnosno od Komisije za zaštitu nacionalnih spomenika.
Zahvaljujem kolegi Novakoviću. Za riječ se javio gospodin Vinko Zorić. Izvolite. 32
Zahvaljujem. I, ja, također nisam nikad dobio odgovor na zastupničko pitanje, ali ću sve jedno postaviti. Prvo pitanje Kolegiju našeg doma. A, ono glasi. Da li je nalog koji je potpisao Vedran Hadžović, a vodi se pod broj 03-02-1372-1/03 od 8.12.2003. godine, u skladu sa odlukom Visokog predstavnika broj 155/03. od 22. rujna 2003. godine. Naime, sredstva koja Klub zastupnika dobije od Parlamentarne skupštine BiH, nisu stranačka i nisu personalna, pored toga u Zastupničkom domu Parlamentarne skupštine BiH ne postoji Klub HDZ-a, nego Klub HDZ-Demokršćani i svi članovi tog kluba su izabrani na izbornoj listi Koalicije HDZ-Demokršćani. Naime, radi se o tome da je Vedran Hadžović potpisao jedan nalog, gdje se kaže da će se umanjiti sredstva, a onda gore kaže, na osnovu naloga kojim se umanjuje stranačno finansiranje za HDZ na nivou Države, Federacije i kantona, u zagradi samo za Srednjobosanski kanton, kojim se provodi odluka Visokog predstavnika broj 155/03. Sekretar Zajedničke službe Parlamentrne skupštine Bosne i Hercegovine, donosi nalog i onda se kaže da za fiskalnu 2004. za finansiranje Kluba poslanika članova HDZ-a, biće umanjeno itd., a onda dole kaže, a za delegate iz reda HDZ-a u Klubu hrvatskog naroda u Domu nroda umanjuje se za petiri petine. Je li to znači, ako npr. iz Doma naroda ide Velimir Jukić i ovaj iz SDP-a Limov, daće onda Velimir Jukić, idu naput o trošku Kluba, da će Velimir Jukić dobiti četiri petine troškova tog kluba a Limov sve, pet petina? Ili kako će se već to dijeliti taj? Ja mislim da je novac koji mi imamo u Proračunu za potrebe kluba, da je to za potrebe kluba, da to nije za potrebe stranke i ne znam zašto se ovakava nalog potpisuje, da se 5% itd. Nije to neki novac, ali je, ako je Ured Visokog predstavnika donio odluku da se umanjuje financiranje stranaka, odnosno u ovom slučaju HDZ-a, to je okej. Imaju stavke u proračunu finansiranje političkih stranaka, a posebno je financiranje klubova, jer mi smo se mogli udružiti sa nekim drugim klubom ili mogli smo napraviti recimo dva kluba da smo uzeli još zastupnika jel tako. Drugo pitanje je predsjedatelju Vijeća ministara a ono glasi – što će VIjeće ministara Bosne i Hercegovine učiniti kako bi pozitivno odgovorilo na zahtjeve Bočarskog saveza Bosne i Hercegovine. Bočarski savez Bosne i Hercegovine obratio se više puta zahtjevom Vijeću ministara Bosne i Hercegovine za novčanu pomoć kako za organizaciju Evropskog prvenstva koje je održano u Bosni i Hercegovini tako i za odlazak na Svjetsko prvenstvo u listopadu ove godine u Nici u Francuskoj gdje su postignuti kao što manjina i zna i značajni rezultati. Nas mediji Bosne i Hercegovine, kada kažem nas, mislim na Bočarski savez Bosne i Hercegovine nisu uopće pratili i nije im uopće interestantno da je neko iz Bosne i Hercegovine osvojio treće mjesto na Svijetu iako su svi uredno pozvani na Konferenciju za tisak koja je održana nakon tog svjetskog prvenstva. 33 Ovdje bih htio napomenuti da su do sada slične akcije pomagane, a ja imam jedan dokaz ovdje kod sebe, a on se vodi pod brojem 05-0-1121/02 od 4.11.2002. godine, a izdat je u Administrativnoj službi Vijeća ministara. Dakle kada je jedna po meni puno manje ili manje značajna i smanje uspjeha potpomognuta akcija, a čini mi se da se radi o šahovskoj reprezentaciji. Ne znam zašto se ovako ponaša Vijeće ministara prema tom savezu koje je i organiziralo Evropsko prvenstvo i imalo uspjeha na Svjetskom prvenstvu, a i dobit će organizaciju Svjetskog prvenstva, ali ako bude se Bosna i Hercegovina kao institucija odnositi prema ovom sazivu, a i prema športu uopće, ne znam dokle će to doći, pa mislim da je sve ovo zajedno doprinjelo predstavljanju Bosne i Hercegovine u jednom od, u ljepšem svjetlu. I imam treće zastupničko pitanje, ja sam ga naslovio Uredu Visokog predstavnika, a ono glasi – Ako se ide sa izmjenama Ustava Bosne i Hercegovine, mogu li se dati garancije da će tim izmjenama sva tri naroda biti stvarno ravnopravna i suverena u Bosni i Hercegovini? Dakle hoće li, hoćemo li pored Vijeća ministara i tri vlade sa 16 ministara imati i tri vlade sa 16 ministara, odnosno 3 puta po 8 plus 5 plus 3? Do sada imamo osim Vijeća ministara dvije vlade sa 8 plus 5 plus 3 ministra i one ne garantiraju ni ravnopravnost ni suverenost Hrvatskog naroda, a sve zajedno nije ni djeljivo sa 3. Dakle kada kažem da nije djeljivo, onda kažem da 16 nije djeljivo sa 3, a zna se na što se to odnosi. Odnosi se na 2 entiteta, iako ima tu materijal kolegice Sopta, ja sam ga čitao gdje npr. Čavić kaže Brčko jeste entitet, onda Lagumdžija kaže Brčko je država. Ima tu jedan materijal ja sam slučajno to sada, nevezano za ovo moje pitanje pročitao i mislim da ustavne promjene koje su bile nedavno je li i koje su nametnute nisu kako i stoji u ovom pitanju ili obrazloženju garantirale ni ravnopravnost ni suverenost Hrvatskog naroda, jer kakva je to suverenost ako imamo dva entiteta u jednom imamo 8 bošnjačkih ministara, 5 hrvatskih, 3 srpska, a u drugom 8 srpskih, 5 bošnjačkih, 3 hrvatska. Dakle ni matematički, a kamo li stvarno nemamo ni ravnopravnost ni suverenost Hrvatskog naroda. Pa ako se već ide u te promjene, ja bih vrlo rado pročitao odgovor Ureda Viskog predstavnika što se misli, jer znamo kako su išli pregovori oko ustavnih promjena koje su bile prije je li 2 godine i mislim da bih ja onda i znao šta mi je raditi, odnosno kako mi je razmišljati u svemu tome. Ako se ne misli, onda ja zaista, evo kao zastupnik ne bih se ni trudio oko toga, ako će i dalje biti ovako onda ne bi, ili predložio bi u tijelima stranke u kojoj ja jesam da se i ne mučimo oko toga, jer ne možemo ništa postići. Ako zaista želimo urediti državu po mjeri naroda koji žive u njoj onda ne treba prejudicirati jedne narode u odnosu na druge, a tobože smo svi ravnopravni na cijelom prostoru u svim entitetima u svim županijama itd., a evo čitam, kažem u tim materijalima da imamo i više od dva entiteta i više od jedne države itd. itd. Ja prilažem. 34
Zahvaljujem kolegi Zoriću. Ja bih samo molio da ovo drugo pitanje koje je adresirano Kolegiju se adresira Zajedničkoj službi koja je vukla te poteze, jer nema potrebe da mi, da poslanici Kolegijumu postavljaju pitanja. Dakle imaju ista prava kao i članovi Kolegija da zatraže od službe koja je parlamentarna služba određena. Dakle samo u tom smislu ako je moguće. Hvala kolegi Zoriću na razumjevanju. Za riječ se dalje javila gospođa Đurković Irina. Molio bih samo poslanike da postavljaju pitanja a da ako je moguće. Ne, ne to, ako je moguće suže obrazloženje, jer je u pitanje u pisanoj formi.
Kolege i kolegice poslanici, ja takođe moram da se požalim da nisam dobila odgovor na postavljeno pitanje, a bogami postavila sam ga prije mjese i po dva. Dakle aktueliziram ponovo svoje pitanje koje se odnosi na traženje izvještaja o slučaju Vitez i Bratstvo u okviru onog slučaja ORAO. Dakle molim da mi, da se to uzme u obzir. Drugo, danas, ne znam nešto smo danas agilni sa pitanjima, ja imam dva pitanja za Savjet ministara i tražim da u pisanoj formi i odgovori. Prvo pitanje glasi – Kada će Savjet ministara saglasno članu 8., a u vezi sa članom 6. Zakona o Savjetu ministara Bosne i Hercegovine izvršiti imenovanje sekretara ministarstava i ostalih rukovodnih radnika koji se imenuju na istim principima kao pmoćnik ministra, direktor, zamjenik dirktora itd.? Drugo pitanje – Da li sastav državnih službenika i ostalih zaposlenih u organima uprave na nivou Bosne i Hercegovine odražava nacionalnu strukturu stanovništva prema posljednjem popisu saglasno članu 5. tačka 4. pod tačka b) i 9. člana tačka 3. Ustava Bosne i Hercegovine i ako ne odražava zašto? Hvala lijepo.
Zahvaljujem kolegi Đurković. Za riječ se javila gospođa Seada Palavrić.
Poštovane kolege i koleginice, ja izgleda imam sreću pa redovno dobijam odgovore na poslanička pitanja i hvala onima koji odgovaraju. Mislim da ćete se svi prisjetiti januara 2002. godine i slučaja Alžirske grupe. Članovi, odnosno porodice članova Alžirske grupe otišle su na Dom na ljudska prava Bosne i Hercegovine koji je svojom odlukom utvrdio da su njihova prava temeljna 35 ljudska prava grubo prekršena. Dom je naredio, između ostaloga, dakle između restituiranja njihovih prava u nematerijalnom smislu kao posjeta bazi Gontanamo i ostale, naredio je isplatu novčane naknade štete u iznosu od 32.500 KM sa kamatom. Da bi se ta odluka Doma ispunila, o tome nema rasprave, Vijeće ministara je ja mislim prije 2 dana donjelo odluku da se iz Budžeta Bosne i Hercegovine isplati ta naknada. Imajući u vidu način postupanja domaćih vlasti u tom periodu, ja podnosim inicijativu nadležnom tužiteljstvu da ispita da li postoje elementi krivičnog djela nesavjesnog rada u službi ili nekog drugog krivičnog djela ljudi koji su odgovorni za nastanak Alžirske grupe? Hvala lijepo.
Zahvaljujem. U pisanoj formi dakle pitanje. Jel za nastanak ili nestanak Alžirske grupe? Za riječ se javila gospođa Ruža Sopta.
Cijenjene kolege ja bih postavila pitanje Vijeću ministara – što je uradilo sukladno preporukama međunarodne krizne grupe od, preporuke od 2.6.2003. godine u rješavanju problema Brčko Distrikta? Da li je osnovano tijelo za koordiniranje, koordinaciju aktivnosti sa Distriktom i šta je ono učinilo, poglavito po pitanju zaustavljanja ...kršenja ljudskih prava u području Distrikta?
Zahvaljujem gospođi Sopti. Za riječ se javio Ivo Miro Jović.
Gospodo predsjedatelji, gospođe i gospodo, uvaženi zastupnici, u posljednjih nekoliko zasjedanja našeg parlamenta jedna, jedno pitanje ostaje uporno neriješeno, a ja ga stalno aktualiziram i iz tih razloga molim da mi vi ovdje oprostite, a uporno pozivam one koj bi trebali raditi u organima vlasti za dobro i danas nas živih, ali i budućnost i ljudi ove zemlje da poduzmu nešto u sačuvanju naših kulturnih starina. Tako sam postavio pitanje poduzima li išta već ovdje danas spomenuta komisija čiji je rad, može se okarakterizirati sramotnim za zaštitu sebe zove – nacionalnih kulturnih dobara. Od tog nema ništa. I treba preispitati moralnu i svaku drugu odgovornost ljudi koji su tamo, a posebno da već evo dva mjeseca ne nalaze za dobrim odgovoriti na upit pitanja gdje je srednjovjekovno groblje nekropola kod Mostara postala mjesto za odlaganje smeća. Taman što sam mislio da sam napravio dobru stvar, a oni nisu odgovorili, trebalo je žurno tražiti odgovor od županijskog tužitelja Resulovića zašto pokreće jednostrano zahtjeve za proganjanje ili kazneno gonjenje jedne nacionalnosti graditelja u Mostaru. A 36 ono jučer kada se vraćam u sred te nekropole nikla benziska crpka. Dva metra od stećaka, odmah uz glavnu cestu M17. Zato postavljam pitanje – hoće li ova gradnja legalizirati se, hoćemo li ostati to bez prošlosti pa tako i budućnosti i omogućiti ovako divljaštvo spram naše prošlosti? To postavljam tužitelju Resuloviću, Zavodu za zaštitu spomenika Mostar, komisiju ovu neću ni spominjati jer ne držim do nje i Ministarstvo za kulturu Federacije Bosne i Hercegovine, a mislim da tu ima mjesta i za UNESCO i OHR-a. Isto tako želim postaviti drugo pitanje Uredništvu televizije selektivno, tendenciozno prozivanje u svojim programima o ne plačanju pretplate gdje se i moje ime spomenulo. Pozivam ih da objave ispriku prema onima koje su zlorabili, njihova imena i već dvije godine utjerujući porukama računa strah o kaznenom gonjenju onih koji ne plačaju televiziju, a oni televiziju ne posjeduju. Posebno drastičan je slučaj mrtvačnica u Čapljini.
Zahvaljujem kolegi Ivi Miri Jović. Za riječ se javio doktor Živković. Molim osobe da se prijave. Moranjkić.
Uvaženo predsjedništvo, dame i gospodo, i ja se slažem sa svim onim poslanicima koji kažu da stvarno nema smisla postavljati pitanje kada niko iz ministarstava nije tu, mada trebamo biti malo samokritični i onaj poslovnik koji radi komisija još uvijek nije ovdje donešen gdje bi se tačno znalo ko kada i kako može da postavi pitanje i ko na to treba da odgovori. S druge strane postavio bi pitanje Ministarstvu sigurnosti – naime poznato je da nakon 2000. godine i odlaska IPTF-a iz Bosne i Hercegovine evropska policija je preuzela ulogu, ali niko do sada još nije zadužen za izdavanje stalnih licenci za rad u policiji u Državnoj graničnoj službi itd. itd. Naime, u zadnjih dvije godine raspisuju se konkursi za prijem u ove organizacije i traži se da imaju stalne licence za rad. Kako ljudi mogu da imju stalne licence za rad ako nema ko to da ih izda [[ili izradi - ne razumije se]] ? Hvala.
Zahvaljujem doktoru Živković. Za riječ se javio gospodin Muhamed Moranjkić. Izvolite. 37
Gospodine predsjedavajuće, gospodo kolege poslanici, dame i gospodo, dozvolite mi gospodo iz Predsjedništva da ipak se vratim na polovični prethodni dio ove tačke, a to je odgovor na postavljeno pitanje, jer sam ga dobio prije 3 minuta. Odgovor na postavljeno pitanje koje sam postavio 7.8. dakle prije 4 i po mjeseca, a dobio ga prije 3 do 5 minuta je stvarno lakrdija, ironija i bijeda od odgovora, a to više zabrinjava što to ovako odgovara jedan tako visoki organ kakvo je Tužilaštvo Federacije Bosne i Hercegovine. Ovo je stvarno sramota. Sada mi je sasvim jasan komentar i informacija do koje sam lično došao da se sa poslaničkim pitanjima ovog parlamenta doslovice šprdaju u kabinetima oni koji treba da se zamisle na našim pitanjima i da čestito odgovore kako bi mi mogli da prenesemo problematiku narodu, jer nas narod je birao i traži određene odgovore od nas. To je stvarno bez komentara daljeg i ja ga dalje neću komentarisati. Samo ću vam fizički pokazati na jedno ovako precizno postavljeno pitanje 4 i po mjeseca se odgovorilo. Vidite ovo dole blijedo, jedna rečenica je odgovor koji čini lakrdiju i bijedu na tako važno postavljeno pitanje koje mori ovu državu i ovaj narod. Mislim da ne otvaram posebno pitanje, prešao bih na pitanje – gospodo poslanici moje kolege i oni koji prate Parlament znate da moja postavljena pitanja su pod broj 1 sa zadatkom da se pokrene akcija i aktivnosti da se uradi nešto u ovoj zemlji da bi mogao da se ne dogodi ovo što nam se događa danas po putevima i granicama. A ono je manje informatično i informacija za mene pod ''Š''. Moje pitanje danas kreće se ovim, po meni je sastavni i za sada nezamisliv bez njega problem pokretanja i razvoja privrede su željeznice i željeznički saobraćaj koji je nekada kod nas bio na zadovoljavajućem nivou. Danas je stanje drukčije. Pitam Vijeće ministara, a posebno Ministarstvo komunikacija i veza u Bosni i Hercegovini - imaju li podatke u kakvom se danas stanju nalaze naše željeznice u Bosni i Hercegovini i da li u ovom stanju, ovom okruženju i mogućnostima mogu da funkcionišu? Koje su kočnice i ko koči njihovo funkcionisanje, jer se osjećaju lobiji, a to kažu i ljudi iz željeznice da je to tako, jer sam razgovarao s njima koji to rade da ih stave na marginu i one su ustvari praktično na margini? I šta treba neko u ovoj državi da uradi pa da one profunkcionišu i šta se planira iz Ministarstva da se uradi i da se investira ako im nešto nedostaje da one obavljaju svoju funkciju? Jer privredu, pogotovo ovu veću kao što je koksara, soda, osvrćem se na ono što je u Tuzlanskom kantonu bez željeznice je nezamislivo pokrenuti. Hvala lijepo.
Zahvaljujem kolegi Moranjkiću. 38 Dame i gospodo iscrpljujemo vrijeme koje je predviđeno za poslanička pitanja. Ako ima još neko? Nema niko. Zaključujemo dakle ovu tačku dnevnog reda. Zahvaljujem se svima koji su postavili pitanje. Očekujemo odgovore. Prelazimo na 4 tačku dnevnog reda, to je Ad. 4. Izvještaj Komisije Kolegija o nastojanju za postizanje saglasnosti o zahtjevu Savjeta ministara za razmatranje Prijedloga zakona o izmjenama i dopunama Zakona o centralnoj evedinciji i razmjeni podataka po hitnom postupku, u skladu sa članom 105. Poslovnika Na 23. sjednici Doma razmatrali smo zahtjev predlagača Zakona za razmatranje Predloga zakona po hitnom postupku po članu 105. Poslovnika. Zahtjev tada nije dobio entitetsku većinu pa je proveden postupak usaglašavanja u Komisiji Kolegija. Vi ste dobili Izvještaj Komisije o usaglašavanju. Kao što ste vidjeli nije postignuta saglasnost o zahtjevu za hitni postupak. Ovog trenutka, dakle u ovoj situaciji idemo na glasanje o zahtjevu u drugom krugu. Ko je za zahtjev Savjeta ministara? Ko je protiv? Ima li uzdržanih? Dakle od 30 prisutnih 22 su za, 6 protiv i 1 uzdržan. Dakle idemo na entitetsko glasanje Ko je protiv iz Federacije? Protiv? Nema niko. Ko je protiv iz Republike Srpske? Dakle iz Federacije protiv nema niko. Iz Republike Srpske 7 protiv. Konstatujem da je zakon prihvaćen, zahtjev prihvaćen. Idemo sada, glasamo dakle o Zakonu. Ko je zato da prihvatimo Zakon? Ko je za? Ko je protiv? Ko je uzdržan? Dakle od 31 prisutni, za 23, protiv 7 uzdržanih nema. Idemo na entitetsko glasanje. Ko je iz Federacije za? Ko je iz Republike Srpske za? 22 dakle iz Federacije za. Iz Republike Srpske 1. Ide na usaglašavanje, kao i za prvi onaj predlog. Mi ćemo se usaglasiti i izvještaj o usaglašavanju naknadno donjeti. 39 Idemo na petu tačku dnevnog reda. Ad. 5. Zahtjev Poslanika Nikole Špirića za razmatranje Prijedloga zakona o izmjeni Zakona o kretanju i boravku stranaca i azilu po hitno postupku, u skladu sa članom 105. Poslovnika Prijedlog zakona za zahtjevom za hitni postupak po članu 105. Poslovnika upućen vam je 14.novembra 2003. godine. Otvaram raspravu. Zaključujem raspravu. Ne javlja se niko. Želim samo dame i gospodo da iskoristim govorim da kažem da je ovo tehnička izmjena zakona. Dakle predložena je radi sprovodljivosti zakona. Idem na izjašnjavanje. Ko je zato da prihvatimo ovaj prijedlog? Ko je za? Ko je protiv? Uzdržan? Dakle od 31 prisutan 22 su za, 7 protiv, uzdržanih nije bilo. Neko nije glasao. Imamo većinu, imamo entitetsku većinu, ali da završimo entitetsko glasanje. Dakle ko je za iz Federacije? Zahvaljujem. Ko je iz Republike Srpske za? Dakle od 14 za iz Federacije, 8 iz Republike Srpske za. Konstatujem da je usvojen dakle zahtjev da se po članu 105. raspravlja, zahtjev poslanika Nikole Špirića za razmatranje Predloga zakona o izmjeni Zakona o kretanju i boravku stranaca i azilu po hitnom postupku po članu 105. Dakle prihvatili smo proceduru člana 105. Idemo na izjašnjavanje o Zakonu. Ko je zato da se privhati Prijedlog zakona o izmjeni Zakona o kretanju i boravku stranaca? Ko je protiv? Ko je uzdržan? Od 31 prisutan 22 za, 7 protiv, 1 uzdržan. Idemo na entitetsko. Ko je za iz Federacije? Zahvaljujem. Ko je iz Republike Srpske za? Dakle od 14 iz Federacije za, 8 iz Republike Srpske za. Konstatujem dakle da smo prihvatili Prijedlog zakona o izmjeni Zakona o kretanju i boravku stranaca i azilu po hitnom postupku, na zahtjev poslanika Nikole Špirića. Ja vam se zahvaljujem na razumjevanju. Učinili smo dobru stvar. 40 Idemo na šestu tačku. To je Ad. 6. Zahtjev Savjeta ministara za razmatranje Prijedloga zakona o provremenom odlaganju od izvršenja potraživanja po osnovu izvršnih odluka na teret Budžeta institucija BiH i međunarodnih obaveza BiH, po hitnom postupku u skladu s članom 105. Poslovnika Otvaram raspravu. Prijedlog zakona sa zahtjevom za hitni postupak upućen nam je 5. decembra tekuće, ove godine. Otvaram raspravu. Ko se javlja za riječ? Ne javlja niko. Javljam se ja.
Za riječ se javio gospodin Špirić.
Dame i gospodo poslanici, uvaženi gosti, članovi Savjeta ministara, naravno ja sam sa pažnjom pročitao ovaj prijedlog zakona Savjeta ministara. Žalim što niko nema danas da ga obrazloži. Recimo u članu, ovdje se kaže da se pod izvršnim odlukama podrazumjevaju sve izvršene isprave donesene u sudskom i upravnom postupku koji se odnosi na potraživanje po osnovu stare devizne štednje, ratne, materijalne i nematerijalne štete, potraživanja nastala za vrijeme rata i neposredne ratne opasnosti i zaostale neizmirene obaveze korisnika budžeta. Zatim u članu 3. se kaže – ovaj zaključak će se primjenjivati do donošenja zakona kojim će se regulisati način izmirenja obaveza iz izvršnih odluka iz člana 2. ovog zakona, najkasnije do 31.3.2004. godine. Ja bih volio da je Vijeće ministara kada je predlagalo ovaj zakon izašlo sa jasnom matematikom, računicom šta je to od izvršnih odluka sada na stolu. Koliko će to opterećivati budžet, našta se to odnosi. Ovako ja moram da kažem da nisam spreman podržati ovakav prijedlog zakona ni hitni postupak. Volio bih kada bi Vijeće ministara dakle ovaj svoj zahtjev obrazložilo. Predpostavljam za radi teške materijalne i ekonomske situacije i tijesnog budžeta za ovo sve je Vijeće ministara predložilo ovaj zakon u ovoj fazi. Ali mi moramo kao državni poslanici da znamo šta je to što nas očekuje. Koja je to visina obaveza po osnovu stare devizne štednje, ratne, nematerijalne štete. Koje su to presude donesene na teret budžeta Bosne i Hercegovine i da znamo stvarno na koji način to možemo rješavati. Ovako imamo zakon, a mi kao poslanici pojma nemamo koji, na koji iznos sredstava se odnosi. Ovo ja mislim da se odnosi na dio sredstava, dakle govorim ono što ja mislim, koja su dospjela u ovoj budžetskoj godini. Sada Vijeće ministara traži da se rastereti budžet do donošenja novog budžeta, pa ćemo istu situaciju imati vjerujte i koncem 2004. godine. 41 I zato ne mogu podržati ni hitni postupak, niti mogu podržati izjašnjavanje o ovakvom prijedlogu zakona bez jasne ekonomske logike i računice. Hvala vam lijepo.
Zahvaljujem se gospodinu Špiriću. Riječ ima gospođa Palavrić
Bez obzira što danas ovdje ne vidimo ministra finansija, odnosno ja ne prepoznajem da li ima predstavnika Vijeća ministara iz ove oblasti, ja sam čitala obrazloženje uz zakon i vidim da ukoliko ovakav zakon ne usvojimo, onda dovodimo u pitanje održivost budžeta, odnosno obaveza Bosne i Hercegovine kada je riječ o vanjskom dugu. Odluke koje su donesene iz oblasti stare devizne štednje, ratne materijalne i ne materijalne štete, potraživanja nastala za vrijeme rata i neposredne ratne opasnosti i zaostale neizmirene obaveze korisnika budžeta su sigurne relevatnte i za mene samu i ja ne bih podržala njihovo odlaganje da ono, da Vijeće ministara predlaže duže odlaganje. Međutim očigledno je ovo u saradnji sa Međunarodnim monetarnim fondom i Svjetskom bankom da se ne jedinstven način riješi cijeli unutarnji dug u Bosni i Hercegovini i smatram da ovdje postoje sasvim valjani razlozi i za neophodnost donošenja zakona i za postupak po članu 105. I zato plediram da podrižimo zahtjev Vijeća ministara, odnosno zakon koji je predložio.
Zahvaljujem kolegici Palavrić. Ko se dalje javlja za riječ? Gospodin Ćeman, pa Potočnik, gospodin Potočnik.
Gospodine predsjedavajući, kolegice i kolege, ja razumijem razloge Vijeća ministara što predlaže jedan ovakav zakon imajući u vidu naravno obaveze koje su evidente i obavezu konačno pa i ovoga parlamenta da vodi računa o likvidnosti. Logično je da se ovako što i predloži. Ja ću podržati Prijedlog zakona iz jednostavnog razloga što evo treba ići u susret eventualno onim situacijama koje očekuju ili koje je moguće predvidjeti i tražiti nekada ono što se zove palijativnim rješenjima. Dakle takva rješenja, nekada i ona dugoročnija. Dakle podržaću Prijedlog zakona, ali očekujem, mada izražavam na neki način rezervu oko toga da li ćemo baš uspjeti u proceduri do 31.3.2004. godine usvojiti propis koji će, ne na privremenoj mjeri, nego na pravi način kroz budžete itd. regulisati ova pitanja, jer 42 ipak je riječ o odlukama koje obavezuju ovu državu i treba tražiti načina kako se da se one izvršavaju, a ne samo načina kako da se njihovo izmirivanje prolongira. U svakom slučaju očekivati je da će dakle zakon kojim se ovim najavljuje u članu 3. sadržavati i ove parametre koji se tek mogu nazrijeti iz ovoga što i u obrazloženju i samom tekstu zakona stoji kako bi naravno i ovaj parlament imao u vidu kolike su obaveze Bosne i Hercegovine po svim ovim stavkama, odnosno to će biti doprinos ako hoćete i nomotehnici uopće ovdje, jer smo do sada obrazloženje je uvijek bilo da nije moguće egzaktno procjeniti kolike su to obaveze, imali prijedloge, odnosno obrazloženje bez egzaktnih finansijskih pokazatelja. Ovaj puta će se to morati uraditi i neka ova moja diskusija bude ustvari doprinos tome da kada dobijemo prijedlog zakona koji se u članu 3. najavljuje dobijemo upravo egzaktne podatke. Nije samo dovoljno ono što smo imali do sada kroz nekoliko informacija koje smo bilo razmatrali na ovome domu, bilo informativno dobili u pošti. Hvala lijepo.
Zahvaljujem kolegi Ćemanu. Ko se dalje javlja za riječ? Potočnik, pa Novaković.
Gospodine predsjedavajući, kolege zastupnici, donošenje zakona bez jasnih parametara, znači cifara koje su vezane za taj zakon je ustvari samo davanje pokrića Ministarskom vijeću. Apsolutno sam protiv toga da bez obrazloženja i kvalitativnih vrijednosti koje treba da izloži Ministarsko vijeće i koje odgovara ovom parlamentu da uopće usvajamo ovaj zakon. Hvala lijepa.
Zahvaljujem kolegi Potočniku. Javio se Momčilo Novaković za riječ, samo mora završiti raspravu prvo da vidi šta šef kaže. Jesi dobio naputak Momo?
Uvažene kolege, mi smo potpuno svjesni nedostataka, hajde da kažem ne zakona, nego obrazloženja ovoga, ali i potpuno smo svjesni jedne činjenice, ne glasanje o proceduri danas podrazumjeva ne usvajanje ovog zakona. Naime, vremenski je ograničeno trajanje zakona na tri mjeseca. Dakle onog momenta ako mi glasamo protiv procedure mi ustvari omogućujemo jednu raspravu kada više taj zakon i eventualno čak i usvajanje, kada on više ne bude značajan. I iz tog razloga dakle imajući u vidu da je njegovo trajanje svega 3 mjeseca mi ćemo dakle isključivo samo iz tog razloga, potpuno svjesni svih nedostataka glasati za ovaj zakon. 43
Zahvaljujem kolegi Novakoviću. Kolega Potočnik se javlja za repliku. Izvolite.
Gospodo kakav je smisao zakona koji će trajati 3 mjeseca? Ako je to toliko nužno, onda bi gospoda iz Ministarskog vijeća morala ovdje biti, obrazložiti to i vjerujem da postoji dobra volja ovoga parlamenta da bi to usvojio. Ovako je to samo iznuđivanje pokrića za nerazjašnjene stvari u vođenju politike ove države.
Zahvaljujem kolegi Potočniku na kratkoj replici. Jasno je. Ko se dalje javlja za riječ? Ne javlja niko. Zaključujem raspravu. Idemo na izjašnjavanje. Dakle ko je zato da prihvatimo zahtjev Savjeta ministara za razmatranje Predloga zakona o privremenom odlaganju od izvršenja potraživanja po osnovu izvršnih odluka na teret budžeta institucija BiH i međunarodnih obaveza BiH po članu 105.? Ko je za? Ko je protiv? Ko je uzdržan? Dakle od 33 prisutna za 21, protiv 11, suzdržano 1. Idemo dakle na entitesko. Ko je iz Federacije za? Ko je iz Republike Srpske za? Molim Republiku Srpsku da digne ruke još. Ko je za? Zahvaljujem. Molim da prebrojite. Molim vas lijepo. 17 iz Federacije za, 5 iz Republike Srpske za. Dakle imamo, dakle usvojili smo zahtjev Savjeta ministara u skladu sa procedurom člana 105. Glasamo sada o Zakonu. Ko je zato da prihvatimo Prijedlog zakona o privremenom odlaganju od izvršenja potraživanja po osnovu izvršnih odluka na teret budžeta institucija BiH i međunarodnih obaveza BiH? Ko je protiv? Ko je uzdržan? Dakle od 33 prisutna, 22 za, 10 protiv, 1 uzdržan. 44 Idemo entitetsko. Ko je iz Federacije za? Iz Republike Srpske ko je za? Dakle iz Federacije 17 za, iz Republike Srpske 5 za. Konstatujem dakle da je usvojen Predlog zakona o privremenom odlaganju od izvršenja potraživanja po osnovu izvršnih odluka na teret budžeta institucija BiH i međunarodnih obaveza Bosne i Hercegovine. Prelazimo na 7. tačku dnevnog reda. To je Ad. 7. Zahtjev Savjeta ministara za razmatranje Prijedloga zakona o proizvodnji naoružanja i vojne opreme po hitnom postupku, u skladu s članom 104. Poslovnika Ova zakonski predlog upućen vam je 19. novembra. Radi se o zahtjevu za razmatranje po članu 104. Poslovnika ovog doma. Otvaram raspravu. Ko se javlja za riječ? Ne javlja niko. Zaključujem raspravu. Idemo da se izjasnimo. Ko je zato da prihvatimo predlog Savjeta ministara da Prijedlog zakona o proizvodnji naoružanju i vojnoj opremi po hitnom postupku u skladu sa članom 104.? Ko je za? Uzdržan? Zahvaljujem. Dakle od 33 prisutna. Molim vas malo tišine, za je 30, protiv nema, uzdržanih 3. Dakle konstatujemo da imamo i entitetsku većinu i ukupnu većinu i prihvatili smo dakle zahtjev Savjeta ministara za razmatranje Prijedloga zakona o proizvodnji naoružanja i vojne opreme po hitnom postupku, član 104. Poslovnika, to je skraćena procedura. Ja vam se zahvaljujem. Prelazimo na 8. na 9. na 8. tačku dnevnog reda. To je Ad. 8. Zahtjev Savjeta ministara za razmatranje Prijedloga zakona o izmjenama i dopunama Zakona o upotrebi i zaštiti naziva Bosne i Hercegovine, po hitnom postupku, u skladu sa članom 104. Poslovnika I ovaj zakonski prijedlog upućen vam je 19. novembra. Ovo je zahtjev za skraćeni postupak. Otvaram raspravu. Ko se javlja za riječ? Ne javlja niko. Zaključujem raspravu. Ko je zato da prihvatimo prijedlog Savjeta ministara da Prijedlog zakona o izmjenama i dopunama Zakona o upotrebi i zaštite imena Bosne i Hercegovine raspravljamo u skraćenoj proceduri? 45 Ko je za? Ko je protiv? Dakle od 33 prisutna za je bilo 28, protiv 1, suzdržana 3. Dakle konstatujem da imamo i većinu i entitetsku većinu. Nema potrebe entitetsko glasanje i konstatujem da smo prihvatili zahtjev Savjeta ministara da Prijedlog zakona o izmjenama i dopunama Zakona o upotrebi i zaštiti naziva Bosne i Hercegovine razmatramo u skladu sa članom 104. Poslovnika? Time smo zaključili 8. tačku dnevnog reda i prelazimo na 9. tačku dnevnog reda, a to je Ad. 9. Zahtjev Savjeta ministara za razmatranje Prijedloga zakona o izmjenama i dopunama Zakona o upravnom postupku, po hitnom postupku, u skladu s članom 104. Poslovnika Dame i gospodo i ovaj prijedlog zakona dobili ste 19. novembra, a zahtjeva se skraćena procedura. Otvaram raspravu. Ko se javlja za riječ? Ne javlja niko. Zaključujem raspravu. Idemo na izjašnjavanje. Ko je zato da prihvatimo proceduru člana 104. vezano za Prijedlog zakona o izmjenama i dopunama Zakona o upravnom postupku? Ko je protiv? Ima li uzdržanih? Od 33 prisutna, 30 za, 3 su bila uzdržana. Nije bilo protiv. Konstatujem da smo prihvatili Prijedlog zakona o izmjenama i dopunama Zakona o upravnom postupku u skladu sa procedurom člana 104., dakle skraćenu proceduru za ovaj zakon. Prelazimo na 10. tačku dnevnog reda. Ad. 10. Zahtjev Savjeta ministara za razmatranje Prijedloga zakona o izmjenama i dopunama Zakona o službenom glasniku Bosne i Hercegovine, po hitnom postupku, u skladu sa članom 104. Poslovnika Takođe je ovaj zakon ste dobili 19. novembra. Traži se skraćena procedura u skladu sa članom 104. Poslovnika. Otvaram raspravu. Ko se javlja za riječ? Ne javlja niko. Zahvaljujem. Zatvaram raspravu. Idemo na glasanje. Ko je zato da privhatimo proceduru člana 104. na predlog Savjeta ministara? Ko je protiv? Ima li uzdržanih? Dakle, konstatujem da smo sa jednim glasom protiv i 1 suzdržanim prihvatili. 46 Dakle imamo entitetsku većinu i ukupnu većinu, prihvatili zahtjev Savjeta ministara da Prijedlog zakona o izmjenama i dopunama Zakona o Službenom glasniku Bosne i Hercegovine razmatramo u skladu sa članom 104. Poslovnika. Zahvaljujem. Prelazimo na 11. tačku dnevnog reda. To je Ad. 11. Izvještaj Zajedničke komisije o nastojanju za postizanje sporazuma o istovjetnom tekstu Zakona o vazduhoplovstvu Bosne i Hercegovine Vi ste dobiliIzvještaj Zajedničke komisije o usaglašavanju teksta Zakona o vazduhoplovstvu Bosne i Hercegovine. Kao što ste vidjeli Zajednička komisija se usaglasila o amandmanima koji su usvojeni u Predstavničkom domu i Domu naroda te predlaže da domovi usvoje ovaj zaključak kojim se odobrava normativno tehničko uređenje Zakona saglasno usvojenim amandmanima. Stavljam na glasanje Izvještaj Zajedničke komisije s predloženim zaključkom. Ko je zato da se prihvati ovaj izvještaj? Ko je protiv? Ima li uzdržanih. Nema. Konstatujem da smo jednoglasno prihvatili ovaj zaključak i time zaključili 11. tačku dnevnog reda. Prelazimo na 12. tačku dnevnog reda. To je Ad. 12. Imenovanje tri člana u Zajedničku komisiju oba doma radi postizanja sporazuma o istovjetnom tekstu: a)Zakona o slobodi vjere i pravnom položaju crkava i vjerskih zajednica u BiH, b)Zakona o Agenciji za osiguranje u BiH, c)Zakona o izmjenama i dopunama Izbornog zakona BiH – predlagač Izborna komisija Želim da vas obavijestim da je Kolegij predložio članove. Molim vas dajte mi. Ne, ne. Evo molim, dajte mi, ne morate čitati. Dajte mi imena članova Komisije. Dakle Zakon o slobodi vjere i pravnom položaju crkava i vjerskih zajednica: Novaković, Raguž, Ćeman. Za Zakon o Agenciji za osiguranje u BiH: Jahić Elmir, Kragulj Nikola i Sopta Ruža. Za Zakon o izmjenama i dopunama Izbornog zakona BiH; Šefik Džaferović, Zorić Vinko i doktor Petar Kunić. 47 Otvaram raspravu. Zaključujem. Ne javlja se niko. Ko je zato da usvojimo sastav predloženih komisija? Ko je protiv? Ima li uzdržanih? Nema Konstatujem da smo jednoglasno, uz dva, tri udržana glasa. Dakle konstatujem da smo uz tri uzdržana glasa, ni jedan glas protiv prihvatili sastav komisija za usaglašavanje teksta na ovim zakonskim prijedlozima. Prelazimo na. Jel tražite pauzu? Seada Palavrić najavljuje. Može. Izvolite.
Ja u ime Kluba SDA molim pauzu od sat vremena. Pola sata možemo, a o sad glasamo. Kako hoćete.
Sat vremena pauze. A ja vas molim poslanike, dakle ako je pauza sat vremena, da u roku od sat vremena budemo ovdje. Nemojte da je pauza sat da traje sat i po. Moramo se izjasniti. Do pola sada, predsjednik Kluba može da traži, ali ako je sat vremena moramo se izjasniti. Evo Seada pristaje pola sata. Dakle u pola 2 da se nađemo u sali, molim vas. [[PAUZA]] Dame i gospodo prelazimo na 13. tačku dnevnog reda. To je Ad. 13. Predlog odluke o utvrđivanju prestanka poslaničkog mandata doktoru Hasanu Muratoviću zbog podnošenja ostavke Gospodin Hasan Muratović je 15. decembra ove godine podnjio ostavku na dužnost poslanika kao i na sve funkcije u Parlamentarnoj skupštini Bosne i Hercegovine. U ostavci traži da mu sve funkcije koje ima po osnovu poslaničkog mandata prestanu sa 1. januarom 2004. godine. Ostavka je u Parlamentarnoj skupštini primljena 16. decembra. Stav 1. člana 1. tačka 10. Izbornog zakona Bosne i Hercegovine propisao je razloge zbog kojih član organa vlasti na svim nivoima prestaje mandat prije isteka mandata među kojima je podnošenje ostavke. Drugi stav ovog člana kaže da mandat člana organa vlasti prestaje danom nastupanja, napuštanja, nastupanja nekog od razloga za prestanak mandata. 48 Takođe u ovom stavu je propisano da nadležni organ utvrđuje prestanak mandata najkasnije u roku od 3 dana od dana nastupanja razloga za prestanak mandata. Kako je gospodin Muratović naznačio da mu mandat prestaje 1. januara 2004. godine, a to je vrijeme praznika kada nećemo imati sjednicu, ovo pitanje smo uvrstili u dnevni red ove sjednice kako bi se mjesto poslanika moglo popuniti što je moguće prije. Vi ste dobili i Prijedlog nacrta odluke o otvaram raspravu. Ko se javlja za riječ? Za riječ se javio gospodin Potočnik Mladen. Izvolite.
Gospodine predsjedavajući, kolege zastupnici, poštujući slobodnu volju gospodina Muratovića da se odluči za ovakav korak mišljenja sam da nam se javlja jedan veliki problem, a to je problem Vijeća Evrope. Naime, gospodin Muratović je, koliko sam ja upoznat veoma dobro predstavljao ovu državu u Vijeću Evrope i postoje dvije moguće, odnosno dva moguća rješenja. Jedno je da zamolimo gospodina Muratovića da još jedno vrijeme dok se adekvatna zamjena nađe za Vijeće Evrope to bude pod bih rekao njegovim vođstvom, a druga je još uvijek da li postoji bilo kakav način da gospodin Muratović ne povuče ovaj potez, jer mislim da bi to, ili da će to biti velika šteta za ne samo ovaj parlament, nego i za državu Bosnu i Hercegovinu. Hvala lijepo.
Zahvaljujem kolegi Potočniku. Ko se dalje javlja za riječ? Jel se javlja neko za riječ? Evo Martin Raguž. Izvolite.
Evo gospodine predsjedavajući, uvažene dame i gospodo, poštovani zastupnici pred nama je ova odluka, dakle ova ostavka je gospodina Muratovića obrazložena kao jedan osobni čin zbog, čin osobne naravi i ja kao čovjek koji je imao prigodu da sa gospodinom Muratovićem radi, ne samo u ovom domu, nego i u izvršnoj vlasti mogu iskazati i osobno zaista da mi je jako, jako žao, ne ulazeći u motive i razloge i da zaista se pridružujem onim ocjenama koje smatraju da će to biti jedan hendikep i za ovaj dom i za Parlametarnu skupštinu u cjelini.No što je tu je, ta odluka očito je tu na stolu. Ja sam se javio zbog toga što ovdje u ovoj odluci stoji da se od 1. sječnja 2004. godine utvrđuje da gospodinu Muratoviću prestaje mandat, a gospodin Muratović je šef našeg izaslanstva parlamentarnog u Parlamentarnoj skupštini Vijeća Evrope i ne samo što je šef našeg izaslanstva, nego je i dopredsjednik Parlamentarne skupštine Vijeća Evrope. Dakle pridružujem se onim ocjenama koje je dao i gospodin Potočnik. Zaista mislim da 49 je na jedan izuzetan način u vrlo kratkom vremenu predstavljao u tom značajnom parlamentarnom tijelu Bosnu i Hercegovinu i ovaj parlament. I zbog toga mislim da bi ova odluka ne bi trebala stupati na snagu 1. siječanja, zato što u, koncem siječnja je redovito prvo zasjedanje godišnje u Strazburu i mislim da gospodin Muratović bi svakako trebao biti na tom zasjedanju. To je moje osobno mišljenje i mislim da ima razloga za to zbog jednog kontinuiteta, ako već ne postoje načini ili razlozi ili argumenti ili ako su njegovi osobni argumenti jači da odluka stupi na snagu nakon tog zasjedanja, a da do tada se obave jedne kvalitetne konsultacije o načinu, načinu reprezentiranja i vođenja tog izaslanstva u Parlamentarnoj skupštini Vijeća Evrope. I ako je ova odluka konačna, ja mogu samo jedino da se zahvalim na jednoj izuzetnoj suradnji koja nije samo bila profesionalna, nego je imala i dimenzije zaista jednog uvažavanja i način kojim bi mi svi trebali pristupati i raditi u određenim institucijama u kojima smo vani delegirani.
Zahvaljujem kolegi Ragužu. Za riječ se javio gospodin Džaferović. Izvolite
Poštovane kolege, dame i gospodo, meni je svakako draže da druge govore o jednom o gospodinu Muratoviću profesoru Muratoviću i kao čovjeku i kao poslaniku više nego ja, a ja odlično i dobro poznajem profesora Muratovića i stranačke smo kolege i meni je žao što smo došli u evo ovakvu poziciju. Ovo je dakle lični čin, zbog ličnih razloga uvaženog profesora Muratovića, cijenjenog kolege i ja bih svakako bio sretan kao i gospodin Potočnik ukoliko bi profesor Muratović, ako postoji dakle imalo prostora donjeo drugačiju odluku i povukao ovu ostavku. Ukoliko stvari ostaju ovakve kakve sada imamo, onda bi se svakako pridružio prijedlogu gospodina Raguža, budući da je zasjedanje Parlamentarne skupštine Vijeća Evrope koncem januara ili početkom februara, da onda ova odluka ne stupi na snagu sa 1. januarom nego sa 1. februarom, a da Bosnu i Hercegovinu tada, pošto je on i potpredsjednik Parlamentarne skupštine Vijeća Evrope predstavlja profesor Muratović. Inače kažem, volio bih kada bi profesor promjenio odluku, a ukoliko stvari ostaju ovakve kakve jesu, moje je, ili meni je preostalo samo da mu se zahvalim na svemu onome što je i kao poslanik i kao čovjek uradio za Parlamentarnu skupštinu Bosne i Hercegovine i da izrazim evo svoje žaljenje što smo u takvoj poziciji. Hvala vam.
Zahvaljujem kolegi Džaferović. Doktor Sead Avdić se javio za riječ. 50
Dame i gospodo poslanici, ja takođe želim da kažem da sam iznenađen sa ovom ostavkom posebno sa aspekta obnašanja ili vršenja dužnosti podpredsjednika Parlamentarne skupštine Vijeća Evrope doktora Muratovića. Što znači da ova pozicija koju je dobila Bosna i Hercegovina je najviša pozicija koju Bosna i Hercegovina ima u međunarodnim asocijacijama i jednostavno ovakvim tijelima, što znači sa te pozicije bi bilo dobro da doktor Muratović objektivno što kaže kolega Džaferović, ako postoji bilo kojeg manevarskog prostora da još jedanputa razmisli o ovome činu i ovome koraku ostavke na poziciju zastupnika, poslanika, odnosno člana delegacije Parlamentarne skupštine Vijeća Evrope i podpredsjednika Parlamentarne skupštine Vijeća Evrope. Znajući dobro uticaje doktora Muratovića i ono što je radio, ja sam njegov zamjenik u Političkom komitetu Vijeća Evrope, što znači da je njegova osobna stvarno lična uloga u tome svemu bila nezamjenjiva i da je Bosna i Hercegovina sa svojom delegacijom počela jednostavno da već predstavlja subjekat u Parlamentarnoj skupštini Vijeća Evrope. ć Znači plediram još jedanputa da razmisli o ovoj ostavci, a sdruge strane takođe se pridružujem, minimalno što se može očekivati od Parlamenta Bosne i Hercegovine, to je da 1. februar bude datum kada bi doktor Muratović jednostavno bi mu prestao mandat poslanika u Parlamentarnoj skupštini BiH. Hvala vam.
Zahvaljujem doktoru Avdiću. Ko se dalje javlja za riječ? Izvolite doktore Muratoviću.
Poštovani predsjedavajući, poštovane kolegice i kolege, hvala prije svega ovima koji su pozitivno govorili o mom radu, a hvala i vama svima drugima koji imate isto mišljenje, a hvala i svima drugima u Parlamentu skojima sam ja imao potpuno otvorenu i ja mislim korisnu suradnju, bez obzira na stranačku pripadnost, na neka ideološka razmimoilaženja itd. Hvala vam također što mi ukazujete povjerenje da ostanem na ovoj funkciji do završetka ove prve sjednice. Ja mislim da je to dobro rješenje jer objektivno se ne može pripremiti kvalitetno naša delegacija u nekom novom sastavu. I želim ovdje da kažem da definitivno želim na prvoj sjednici Parlamenta iza te sjednice koja počinje 26. januara da mi prestane mandat. Dakle ja sam podnjio ostavku sa čvrstom namjerom i sa vrlo jakim razlozima da ne budem više član Parlamenta. Ti razlozi su tačno oni koje sam naveo i ja želim da podsjetim sve one koji me dugo godina znaju da ja u politici nikada nisam niti špekulirao, 51 niti imao i jedan jedini konflikt. Prema tome, ja ni danas nemam nikakav konflikt niti odlazim sa ovih funkcija zbog bilo kakvog konflikta. Ja odlazim jednostavno zbog onog razloga kojeg sam naveo i želim da vas podsjetim da je meni fakultet bio glavno mjesto moga rada u ratu, kada sam bio premijer, kada sam bio ambasador u Zagrebu itd. itd. i da nikada nisam htio napustiti taj posao za račun profesionalne politike. Dakle ja o svojim principima ne želim da budem angažiran. Jedino u politici, ali isto tako mislim da svako ko me zna, da ću ostati potpuno aktivan u svim pitanjima koja su važna za ovu zemlji i da ću se njima aktivno baviti osim u ovoj funkciji. Prema tome ja ostajem aktivan do završetka te sjednice, ali definitivno želim da se donese danas odluka da meni mandat prestaje 1. februara ustvari. Može to biti 2. ili 3. da će se ta sjednica završiti, ali želio bih da to bude tada i svima vam se još jedanput zahvaljujem na povjernju i da dotle vodim ove poslove, a želim vas obavijestiti i to znaju svi članovi delegacije da ja nisam gledao ni ko je stalni, ni koje rezervni član, da sam uveo jedan sistem rada u kojem onaj ko se pripremi da bude aktivan i u političkim strankama tamo i u komitetima i u Skupštini da su ti ljudi odlazili u delegaciji na Skupštinu i ja želim da to tako bude i u buduće. Želim da kažem da je za nas lobiranje za početak naših pregovora za pristupanje EU jednako važno kao i izvršavanjanje onih 16 obaveza. Najmanjeje toliko važno lobiranje u Briselu u Strazburu u bilateralnim odnosima, ovdje u međunarodnoj zajednici i želim posebno da podvučem da je to lobiranje jednako važno iz zvaničnih organa koliko iz svih političkih stranaka. Dakle političke stranke, bez obzira da li su pozicija ili opozicija imaju izuzetan značaj u lobiranju za našu zemlji i mogu vam reći i posebno zanačajan u Strazburu gdje se rad u velikoj mjeri odvija kroz grupe političkih stranaka. Evo još jednom vam se najljepše zahvaljujem.
Zahvaljujem doktoru Muratoviću.
Za riječ se javio gospodin Nikola Špirić.
Dame i gospodo poslanici, cijenjeni gosti, ja koristim priliku, naravno da se zahvalim doktoru Muratoviću na profesionalnom obavljanju poslaničkih dužnosti i nada sve jednom kolegijanom odnosu u okviru ovog parlamenta. On je bio kolegijan i kada smo se slagali i kada se nismo slagali oko izvjesnih stvari. Naravno ja sam pristalica da poštujemo volju poslanika i ja mislim da je dobro da mi utvrdimo da 1. februara prestaje mandat doktoru Hasanu Muratoviću, da mu poželimo uspješan radi i ja vjerujem da gdje god bude angažovan doktor Muratović raditi korisno za Bosnu i Hercegovinu. Ne slažem se da bilo ko nezamjenjiv, u politici nema 52 nezamjenjivih i ovo je još jedan doprinos doktora Muratovića da svi shvatimo da su političke funkcije prolazne i da ljudi trebaju da rade ono što misle da najbolje mogu uraditi i dati najveću korist. Dakle još jednom uz zahvalnost za profesionalan rad, drugarski i kolegijalni odnos, želim da podržim ovaj lični stav doktora Muratovića i mislim da je korisno da vodi delegaciju na januarskom zasjedanju, a da mi odluku donesemo sa 1. februarom i da je kao takvu proslijedimo Stalnoj izbornoj komisiji kako bi se mogla definisati zamjena i kako bi Parlament imao novog dakle poslanika u okviru Parlamenta. Eto toliko. Hvala vam lijepo.
Gospodin Belkić se javlja za riječ.
Evo ja sam izašao u ime Kluba Stranke za BiH da izrazim žaljenje što nas na neki način gospodin Hasan Muratović u formalnom smislu napušta i da izrazim zadovoljstvo za ovaj dosadašnji rad u uvjerenju kako je rekao profesor Muratović da će on biti na svaki drugi mogući način prisutan i aktivan u političkom životu Bosne i Hercegovine. Ja mu u ime Kluba želim sve najljepše u privatnom životu i u njegovom poslovom angažmanu. Hvala lijepa.
Zahvaljujem gospodinu Belkiću. Ko se dalje javlja za riječ? Ne javlja niko. Zaključujem raspravu i predlažem da donesemo odluku da se utvrđuje da 1.februara 2004. godine gospodinu Hasanu Muratoviću prestaje mandat poslanika u Predstavničkom domu Parlamentarne skupštine Bosne i Hercegovine zbog ostavke na tu dužnost. A poseban zaključak je da gospodin Muratović vodi našu delegaciju na januarskom zasjedanju. Ko je zato da prihvatimo ovakvu odluku, zaključak? Ko je protiv? Ima li uzdržanih? Nema. Konstatujem da smo jednoglasno prihvatili sadržaj ove odluke i zaključak da doktor Muratović vodi delegaciju na januarskom zasjedanju u Vijeću Evrope. Time smo završili 13. tačku dnevnog reda. 53 Prelazimo na 14. tačku dnevnog reda, to je Ad. 14. Preispitivanje sastava Zajedničke komisije za odbrambenu i bezbjedonosnu politiku i nadzor nad radom odbrambenih i bezbjedonosnih struktura na nivou Bosne i Hercegovine Predlagač ove tačke je doktor Sead Avdić. Otvaram raspravu. Ko se javlja za riječ? Doktor Avdić izvolite.
Dame i gospodo poslanici, imate pred sobom odluku o izboru članova Zajedničke komisije za odbrambenu i sigurnosnu politiku i nadzor nad radom odbrambenih i sigurnosnih struktura na nivou Bosne i Hercegovine. Ovlaš analizom sastava iz sadržaja ove odluke, ali prije svega sastava Zajedničke komisije, jedna nova praksa koja će se verificirati u cjelosti sa novim poslovnikom, analiza ukazuje, evo recimo ja mogu konkretno da predložim, znači objektivno 12 članova Komisije, jedan je uslovno iz opozicije i u tom kontekstu nisu zastupljene struktura parlamentarnih stranaka ni u Domu naroda ni u Predstavničkom domu Parlamentarne skupštine Bosne i Hercegovine. Znači inicijative ukazuju da bi bilo dobro, da bi bilo uputno i sugerišem sa ove govornice da recimo SDA koji ima ovdje 4 poslanika iz Doma naroda i Predstavničkog doma, kao i SDS koji ima 3 poslanika takođe ustupe po jedno mjesto drugim parlamentarnim strankama u smislu promjene strukture ove komisije i u tom kontekstu pozivam ove dvije političke parlamentarne stranke da jednostavno razmisle o ovoj sugestiji, odnosno o ovome prijedlogu. Hvala vam.
Zahvaljujem doktoru Seadu Avdiću. Ko se dalje javlja za riječ? Seada Palavrić. Izvolite.
Kada je riječ o ovoj komisiji, ja mislim da mi možemo govoriti samo o članovima koji su iz Zastupničkog doma. Dakle, činjenica je ovdje imamo gospodina Džaferovića i Seadu Palavrić iz SDA koja ima 10 zastupnika u ovom domu. Imamo Adema Huskića iz SBiH koja ima 6 zastupnika, Martina Raguža iz HDZ-a koja ima 5 i Momčila Novakovića iz SDS-a koja ima 5 i gospdina Blagojevića iz reda opozicionih stranaka. Mislim da ova, ovaj sastav odražava proporciju u ovome domu. Drugi razlog gospodin Džaferović i nije u nekoj komisiji osim ove, čini mi se, izuzev Kolegija, a ružno je govoriti o sebi, međutim i sramota je da je Seada Palavrić jedina žena u ovoj komisiji. Budući, odnosno imajući u vidu standarde parlamentarnog nadzora u oblasti sigurnosti, ja 54 mislim da je trebalo biti više žena, a nego što je jedna i mislim da zaista ne bi bilo primjereno u ovome domu tražiti prostora za više opozicije. Dakle postoji jedno mjesto za opoziciju. Ako ga treba tražiti eventualno neka se traži u Domu naroda. Hvala lijepo.
Zahvaljujem gospođi Palavrić. Javio se doktor Petar Kunić za riječ.
Dame i gospodo, ja bih takođe htio nešto reći na tragu što je rekao gospodin Avdić. Naime, običaji su u Svijetu u drugim parlamentima da u ovakve komisije ulazi i opozicija. Mislim da se moramo učiti više stranačkom životu. Mi živimo još uvijek u jedno partijskim tzv. modifikovanim sistemima. Ovo je jedno partijski pristup. Prema tome vjerojatno i ova komisija i mnoge druge komisije morale bi odražavati strukturu Skupštine. Mi imamo sudove, reformu sudstva i velike probleme tamo upravo iz razloga što međunarodna zajednica smatra da će stranke u vlasti imenovati komisiju i zato imamo isključen Parlament iz imenovanja sudova i tužilaca. Prema tome mislim da moramo mjenjati navike i polako uključivati i opoziciju u strukturu ovakvih komisija. To je moj prijedlog. Hvala.
Zahvaljujem doktoru Kuniću.
Za riječ se javio gospodin Nikola Špirić. Ko se dalje javlja za riječ?
Dame i gospodo poslanici, cijenjeni gosti, ja mislim da ima smisla. Ja sam danas zato i podržao prijedlog doktora Avdića za radi zemlje u kojoj živimo i za radi ozbiljnosti posla kojim se treba Parlament baviti. Ja mislim da je malo poslanika koji nisu barem u tri ili četiri komisije iz razloga što ima mnogo komisija, a malobrojan je sastav Parlamenta. Ali bi dobro bilo da ova komisija i druge zajedničke komisije odražavaju strukturu dakle stranačku strukturu Parlamenta. Vidite, mi imamo, dakle sada govoriću naravno o našem domu. U Domu naroda uopšte ne postoji opozicija. Dakle Dom naroda je satkan od parlamentarne većine. I dobor ako je tu napravljena po mom viđenju greška na početku, mi ne možemo da utičemo na to. Po mom viđenju ovdje postoji dakle mogućnost kada je u pitanju Predstavnički dom jedina stranka koja ima dva dakle člana komisije jeste SDA. I ako se tu može stvoriti 55 raspoloženje. Nema SDS u okviru Predstavničkog doma, ima u okviru Doma naroda, u okviru Doma naroda. SDS ima samo jedno, drugi je iz reda opozicije, kada bi se recimo poslanici iz RS. Dakle, ovdje postoji samo ta mogućnost ako postoji dobra volja, a ja mislim da činimo dobro džravi u kojoj živimo, da napravimo taj pomak i da sugerišemo i Domu naroda da tamo gdje ima SDS dva da stavi jednog iz PDP-a jer oni čine zajedno parlamentarnu većinu, jer tamo predstavnika oipzicionih partija i nema u Domu naroda. Ali, da napravimo stvarno komisiju koja će biti primljer komisije koja brine o tome što se zovu oružane snage BiH. Bio bi to dobar pomak, neću naravno nikome da sugerišem da se povlači ali ćini mi se da treba stvoriti takvo raspoloženje. I u razgovoru sa moram da kažem sa onim koji su naklonjeni BiH, ljudi se čude da je to tako. Da kojim slućajem ja nisam predložio gospodina Blagojević tad niko, dakle niko ama baš niko iz opozicije nebi bio. Dobro, nema ni one stranke oni ćine parlamentarnu većinu. Dakle, sad treba samo vidjeti postoji li dobra volja da mi napravimo korekciju u okviru Predstavničkog doma, a da sugerišemo i Domu naroda ako hoće, ali tamo nema opozicije. Dakle, oni mogu napraviti opet će biti iz parlamentarne većine, gdje takva izborna struktura delegata. Dakle, mi možemo samo u okviru svog Doma predložiti i predlažem dakle postoji mogućnost ili da gospođa Palavrić ali evo ona ima razlog da su žene, nisu zastupljene i taj razlog mi se čini i racionalnim ili gospodin Šefik Džaferović da kaže da neko iz bilo koje opozicione partije. Dakle, ja ne plediran ni na koga posebno, ali čini mi se da neko ko ima afiniteta, ko želi da radi u toj komisiji da bi todobro bilo. Hvala vam. Za riječ se javio Martin Raguž, izvolite.
Evo, gospodine predsjedavajući, ja imam prijedlog vezano za članstvo. Odnosi se na moju poziciju. Ja sam član ove Komisije, ovog povjerenstva i u dogovoru sa ljudima iz kluba, mislim da moje obaveze kao supredsjedatelja predstavnika Komisije za vanjske poslove i član sam Ustavno-pravne komisije ovaj, su zahtjevale u jednom momentu da zbog važnosti te Komisije, se razmišljalo da to budem ja, ali mislim da je logično da taj teret odgovornosti unutar kluba raspodijelimo, a pošto je Vinko Zorić čovjek koji ima i ozbiljnih zdravstvenih problema, te stvari na neki način sanirao i u poziciji je da u punom kapacitetu bude u članstvu, ja predlažem dakle, da moje mijesto u toj komisiji kako bih ja ove preostale dužnosti koje imam, kvalitetnije obavljao, zauzme on. Mi imamo samo jednu poziciju u ovom Domu i mislim da ona nebi trebala biti upitna. Evo hvala lijepo.
Zahvaljujem kolegi Ragužu i nije upitna pozicija člana HDZ-a, mislim da barem moj je stav da možemo prihvatiti ovaj prijedlog da umjesto gospodina Raguža bude gospodin Vinko Zorić. Ko se dalje javlja za riječ? 56 Dame i gospodo malo ozbiljnosti da privedemo kraju. Ako se niko ne javlja, _________: /Nije izašao za govornicu/ Dobro može li 13 biti Ne može, to je dogovoreno zajednička komisija, molim vas. Dakle nema, jednostavno izgleda nema raspoloženja, niko ne želi da se pomiri. Evo gospodin Šefik Džaferović, izvolite
Poštovane kolege, dame i gospodo, ja sam čekao ovu Komisiju, dakle da znate. Nisam se namjerno htio kandidirati da budem član ni jedne komisije. Smatram da je pitanje reforme odbrane i inaće pitanje sigurnosne politike vrlo važno pitanje u BiH i pošto sam bio i predsjedavajući, prvih 8 mjeseci, a evo sada zamjenik predsjedavajućeg, nisam htio da se kandidiram da budem član ni jedne komisije. Ja sam čini mi se jedini poslanik koji nije član ni jedne komisije. Imam opredjeljenje da vrlo ozbiljno i odgovorno radim u ovoj Komisiji za odbranu i sigurnosnu politiku, i ja iz tih razloga, dakle iz tih razloga ne mogu i ne želim da podnesem ostavku na članstvo u ovoj komisiji. Toliko hvala vam.
Zahvaljujem kolegi Džaferoviću. Dakle, ima, dakle solucija je samo da umjesto gospodina Martina Raguža bude gospodin Vinko Zorić. To je rezultat ove rasprave. Izvolite, _______: /Nije izašao za govornicu/
Ma pusti čovjeka neka kaže šta ima
Evo ja sam samo htio kolegu Džaferovića ispraviti, jer ja i on radimo u jednoj Komisiji zajedno. Dakle, nije točan navod da on nije član ni jedne komisije.
Zahvaljujem kolegi Zoriću. Evo gospodin Džaferović hoće da 57
Dakle, istina jeste. Dakle, ja se izvinjavam, ja sam član Administrativne komisije. Međutim, ja sam spreman podnijeti ostavku na članstvo u Administrativnoj komisiji i ja ako će to, ja toliko tamo radim, i toliko se suprotstavljam nekim odlukama Administrativne komisije, da se jednostavno i ne smatram članom te komisije i ako je izlaz i rješenje, ja ću podnijeti ostavku na mijesto člana Administrativne komisije, ako je to rješenje. Prema tome, u pravu ste ja vam se zahvaljujem, da znati ali ovo je istina, jer se cijelo vrijeme mandata, svađam sa članovima Administrativne komisije, zbog poznatih stvari i spreman sam podnijeti ostavku na članstvo u Administrativnoj komisiji.
Ja se zahvaljujem kolegi Džaveroviću. Ja vas molim da lijepo govorimo o našim komisijama, ja mislim da ta komisija ulaže mnogo truda, i da dobro radi. Druga je stvar što se član Komisije može slagati ili ne slagati i nije tačka dnevnog reda Administrativna komisija, nego Komisija za, zajednička Komisija za odbranu i sigurnosnu politiku. Dakle, mi smo koliko vidim završili raspravu. Sad se moramo izjasniti. Žao nam je, nije nema volje, nema pomaka, tako je kako je. Moramo poštovati volju poslanika. Dakle, jedina izmjena je da prihvatimo izmjenu da umjesto gospodina Raguža, bude gospodin Vinko Zorić. Time smo djelimično opravdali ovu tačku dnevnog reda. Ko je za to, da prihvatimo ovu izmjenu? Ima li neko protiv? Ima li uzdržanih? Nema, 2 uzdržana, zahvaljujem. Dakle, većinom glasova smo usvojili izmjenu, da umjesto gospodina Raguža, bude Vinko Zorić i time nismo postigli onaj cilj radi kojeg je doktor Avdić tražio tačku dnevnog reda. Ja žalim što to nismo uspjeli, žalim što to nisu uspjeli, molim kolege da kod ostalih komisija, komisije formiramo naravno u skladu sa stranačkom strukturom, a dobro je voditi računa i o afinitetu pojedinaca, ali to ne smije biti glavni razlog. Žalim što SDA nije smogla snage i dala jedno mijesto. Žalim što nije, ali dobro vidjećemo hoće li biti pomak i SDS u Domu naroda, ali to, ne možemo o tome raspravljati. Dakle, zaključujem ovu tačku dnevnog reda. Poslije nje imamo konstituisanje Komisije Ja vas molim, imamo li izvještaj službe, da li je Komisija uspjela postići saglasnost, vezano za istovjetni tekst Zakona o indirektnom oporezivanju. Nemamo rezultata, bićete na vrijeme obaviješteni. Možda bude potrebe za još jednu sjednicu da, izvolite. Molim službu da provjeri, ma evo da vidimo, nemojte da vršimo presiju. Čekaćemo ako će usaglasiti. 58
Molim vas gospodine predsjedavajući
Izvolite
Ja vam predlažem dakle, da date pauzu 10 minuta, da Stručna služba za 10 minuta provjeri kakvo je stanje. Hoće li Komisija danas završiti posao, da imamo tu informaciju i da onda donesemo ovaj, odluku ako će Komisija završiti posao za sahat, za dva, za tri, ja sam spreman da je danas ovdje ćekamo da se ponovo ne sastajemo samo po jednom pitanju. Ja vas molim da tako uradimo, pa ćemo dalje korake vidjeti nakon što dobijemo taj izvještaj.
Zahvaljujem, ja vas molim da na mjestu sačekamo dok neko iz službe ode, da ne pravimo pauzu jer se bojim da vas neću sačekati prije pola sata ako izađete. Dakle, molim vas da na svojim mjestima sačekamo, pa ćemo vidjeti. Ukoliko Komisija ima procjenu da će usaglasiti, sačekaćemo i danas završiti posao. Ako ne da ne vršimo presiju, da Komisija kad završi posao obavijesti Kolegij, i mi ćemo zakazati sjednicu, vezano za izjašnjavanje o ovom problemu. Predlažem da sjednete u klupe, da se dogovorimo. Želim da vas informišem da smo evo iskoristili ovo vrijeme da konstituišemo rukovodstvo Komisije za odbranu bezbjdonosnu politiku, čekali smo ovdje da vidimo šta će uraditi Komisija, Zajdnička komisija za postizanje teksta Zakona o indirektnom oporezivanju istovjetnom, dakle tekstu. Dakle, Komisija treba da počne sa radom tek dakle, napravili su pauzu za 15-tak minuta. Ja nisam dakle upoznat sa tokom izuzev što znam da je jedan dio stvari usaglašen, jedan dio ostao da usaglašavaju. Stvar je Parlamenta hoće li donijeti odluku da čekamo, dakle da čekamo dok Komisija završi, ako završi danas, ili da donesemo odluku da Komisija usaglašava i kad usaglasi tekst zakona, da informiše Kolegij, a da mi zakažemo sjednicu u kojoj ćemo jednostavno tu njihovu odluku podtvrditi, biti informisani, smatrati zakon usvojenim. Tražim dakle, vaš stav, ja ne mogu naravno donijeti sam odluku niti to želim, molim vas ne mora biti 29. vidjećemo kako Komisija završi. Evo gospodin Džaferović treži riječ, pa gospođa Palavrić. Izvolite, svejedno je mislim da, izvolite. 59
Vidite, cijenjene kolege, dame i gospodo, mi imamo obavezu dakle, da ovaj zakon donesemo tako da on stupi na snagu 1.januara 2004.godine, jer tada počinje sa radom Uprava za indirektno oporezivanje. Spram te činjenice, treba uređivati naše aktivnosti. Čekati 29. je nemoguće jer čak kada bi 29. poslali ga u Službeni glasnik BiH, ne može stupiti na snagu do 1. Mi nemamo dakle puno prostora, mi smo dovedeni u poziciju dakle, da imamo dan, dva maksimalno tri dana na raspolaganju. Mi imamo tri slijedeće opcije, tri slijedeće mogućnosti. Prvo, da danas pošto smo ovdje, sačekamo još sahat, dva koliko treba, i da sačekamo izvještaj Komisije, da vidimo hoće li se dakle usaglasiti, da to danas ovdje usvojimo. Drugo, ako se ne odlučimo na to, onda da sutra zakažemo sjednicu Doma i najkasnije dakle, najkasnije to može biti 23. u ponedjeljak. Poslije toga, 22. u ponedjeljak, poslije toga, mislim da ćemo zapasti u cajtnot i da nećemo stići završiti posao. U ovom vremenu, sutra treba da zasjeda i Dom naroda i ja, eto u ponedjeljak. Ja vas molim dakle, da imate u vidu ove činjenice. Što se mene dakle, osobno tiče, ja bih najviše volio da danas sačekamo, a ako ne sačekamo onda ostaju ove dvije mogućnosti. Sutra, ili u ponedjeljak.
Zahvaljujem kolegi Džaferoviću, za riječ se javila Seada Palavrić, pa gospodin Beriz Belkić.
Ja želim zamoliti sve kolege i koleginice da danas imamo dovoljno strpljenja i da ovaj posao završimo danas. Znamo koliko je važan Zakon o indirektnom oporezivanju. Znamo da nam visi 15 miliona čini mi se EUR-a u zraku, upitni su ako se zakon ne donese na vrijeme i ako ne stupi na snagu prije nove godine, odnosno na novu godinu. Također znam da vjernici pravoslavne vjere sutra imaju praznik i da se sutra sjednica ne može držati, mislim da nije ekonomično imati sjednicu 23. pa 29. da je to preskupo i mislim da je najjeftinije pričekati. Ja imam dojam i neke najave da bi Komisija mogla postići konsenzus o još dva pitanja koja nisu riješena i da taj zakon danas izglasamo. Hvala na razumjevanju.
Zahvaljujem kolegici Palavrić, za riječ se javio gospodin Belkić. 60
Ja sam vrlo zahvalan gospođi Palavrić što nas je potsjetila na sve ove ćinjenice za koje vjerujem da znaju ptice na grani ovaj, i rokove itd. ali ja želim potsjetiti i nas, prije svega nas, da okolnosti za rad na usaglašavanju stekle su se već 10. ovog mjeseca. Pitam Kolegij, zašto nije odmah intervenirao i zajedno sa Domom naroda dogovarao kompletne procedure. Što se nas tiće ja ću čekati do 12, do 1 po pola noći, ali nemojte da nas dovodite u situaciju da ćekamo ovdje hoće javiti, neće javiti, neko pregovaranje, dogovaranje, neki ljudi iz OHR-a itd. Molim vas, dakle moramo se suočiti s ćinjenicom da mi sebe dovodimo u ovu situaciju, ne niko drugi nego mi sebe. Dakle što se nas tće, mi ćemo ćekati do ponoći ali moramo znati šta ćekamo i koga ćekamo.
Zahvaljujem kolegi Belkiću, za riječ se javio Momčilo Novaković. Želim samo da kažem da je Dom naroda u drugom tekstu usvojio ovaj zakon tek 11., tek 11. dakle, mi nismo ni dobili obavještenje. Sjednica ovog doma je zakazana pre, pa valjda pratite tok zasjedanja ovog doma. Dakle, ja molim samo ja nisam spreman da Parlament bude zamorčić rada Komisije. Komisije su ozbiljna stvar. Ako neko misli, da danas treba da strpa 100 stvari i z brda z dola da gura iz ćoška u ćošak, i boksuje različite situacije, onda ovaj Parlament u bezbazdušnom prostoru. Ja sam za to, da se Komisiji ostavi vrijeme da usaglasi tekst, da obavijesti Kolegij, a Kolegij će zakazati sjednicu Doma. Velika je stvar da Komisija usaglasi tekst, ponavljam. Možemo ćekati ovdje noćas, možemo sutra dan, možemo subotu, možemo nedjelju, ali to samo pokazuje ko to mi u suštini jesmo. Parlament u čekanju, ćega. Zašto mi govorimo da je komisijska faza bitna faza za rad Parlamenta. Pa šta mislite kako je raditi Komisiji kad je mi čekamo ovako pet sati, nervozni. I dajte molim vas dakle, ja sam za svaku varijantu koju Parlament usvoji, ali da znamo. Izvinjavam se izvoli gospodine Novaković.
Hvala lijepo, ja sam ovako saslušao sa ovob mjesta kako to izgleda. Pa odmah da kažem da ja ću stvarno i rado bih ćekao koliko god treba, kad bih ja znao da će Komisija taj posao završiti, ali ja zaista nemam garanciju da će Komisija usaglasiti to do 4, do 5, do 7, i ne znam ni ja. Jeste to problem, jeste problem ali je da ponovo dođemo, ali je to manji problem od toga da ovdje sjedimo i čekamo šta će se tamo dešavati. Ako ima mogućnosti Komisija, evo ja predlažem sada da mi ćekamo ovdje, oni počinuju u 15:30, a mi čekamo ovdje do 16:00, ako do 16:00 Komisija nema stav, da mi u 16:00 ovaj, napustimo. Mi u 16:00 idemo, a kad Komisija donese stav, neka Kolegij zakaže. Ako je 61 poslovnički problem, mi nećemo imati dakle poslovnički problem, nećemo tražiti da se to zakaže u 8 dana, koliko traži Poslovnik ili ne znam ni ja, ako je i to problem, mi možemo danas usvojiti dnevni red, pa prekinuti sjednicu i onda poslovnički nemamo obavezu da nastavak sjednice zakazujemo u nekom roku, nego možemo i hitno. Dakle, sve mogućnosti su otvorene, ali predlažem do 16:00, ako su zaista ta pitanja moguća riješiti za 30 minuta, onda evo neka bude tih dodatnih 30 minuta. Hvala.
Zahvaljujem, izvolite, Ja vas molim da saslužamo jedni druge, ovo je dakle čekanje.
S obzirom da je Komisija zasjedala i prekinula rad, iz opravdanih razloga. Razgovarajući sa članovima, evo Gligorić je tu, u pola 4 je zastavljaju kako kaže da se dogovore da nastave sutra. A da ne bi ovdje sada ovaj komentarisali je li starije koka ili jaje, mislim da nije uredu da mi ćekamo sat, dva i šta kao u 6 padne zakon. Evo ja postavljam pitanje. Mislim nemojte da tako neozbiljni budemo. Ja predlažem ovu varijantu tri, Džaferovićevu, varinatu tri, da o njoj glasamo.
Doktor Živković, izvolite. Ja vas molim malo strpljenja, vidite ne možemo zakazati sjednicu Parlamenta unaprijed, dok ne dobijemo izvještaj Komisije. Nemojte me tjerati u to.
Ma nemoj bolan Nikola tako. Možemo sad otvoriti sjednicu, nemoj tako
Ne može otvoriti ako nema, izvolite
Uvaženo predsjedništvo, dame i gospodo,
Zakazao si 29. a nemaš materijal nikakav.
Dobiće od Vijeća ministara
Pa dobiću i ja od Komisije i ti i ja, nemoj tako nema smisla 62
Šefik Molim vas strpljenja, pa je li vi mislite ovdje terorisati Parlament. Ako hoćete izvolite ja ću sjesti tamo, vi vodite Parlament.
Ne znam ja ko teroriše, ti ili ja.
Pa nemojte molim vas, dozvolite da vodim Parlament
I nemoj da me vrijeđaš bez potrebe.
Pa eto, dajte jednom malo strpljenja i da se saslušamo
Ti si drugi, Lagumdžija je to prvi rekao, ti si drugi
Pa evo samo vi redajte i mene i Lagumdžiju. Da bi zakazali Parlament, moramo imati izvještaj. Ako izvještaj postigne Komisija sutra zakazaćemo sjednicu Parlamenta da usvojimo. Ako postigne većeras, zakazaćemo sjednicu Parlamenta. Izvolite
Ovdje nam je ostalo nekoliko opcija, ali mislim da bi bilo uredu, s obzirom da su sve političke opcije i predstavnici naroda izašli da i HDZ kaže svoje mišljenje kao jedan od učesnika ovoj raspravi i na Komisiji, jer ja bih prihvatio da ostanemo do 4 sata ovdje, mada je to svojevrsni pritisak ovoga Parlamenta na Komisiju, da se ona izjasni u određenom roku, tako ili ovako. Jer, ako i HDZ smatra da to nećemo uspjeti da uradimo do 4, onda nema svrhe ni da čekamo do 4. Hvala.
Dakle, ja pitam Parlament, hoćemo li, ja sam dakle, za sve moguće opcije. Ako ćemo čekati, da čekamo. Ako je izvjesno ________: /Nije izašao za govornicu/ Koji je predlog bio treći. Ima ponedjeljak sjednica Doma naroda. Možemo utorak, samo s tom tačkom. Ne u ponedjeljak imamo sjednicu Doma naroda, nemamo sale. 63 Možemo utorak, je li to 23. utorak je 23., može, može utorak. Žalim evo i mi imamo i nama je pred Nikol dan, pa sjedimo čitav dan. Možemo li prihvatiti ovo. Dakle, da evo damo da Komisija radi a da se dogovorimo, uslov da zakažemo sjednicu za 23. sa ovom tačkom dnevnog reda. Ko je za to? Ima za sve izlaz, 23. sjednica, to je izvještaj Komisije o saglasnosti. Ko je protiv? Ima li uzdržanih? Da, da samo malo da prebrojim pa da vam dam, molim vas dajte mi izvještaj.
23. u 10:00 sati.
Dakle od 26 za, 4 protiv, nema uzdržanih. Konstatujem da smo zakazali sjednicu 23. utorak u 10:00 sati. Zahvaljujem nema potrebe da vam šaljemo pozive. Dakle 23. u 10:00 sati. Nije nastavak nego nova sjednica. ________: /Nije izašla za govornicu/ Šta je dnevni red? Dnevni red jedna tačka izvještaj Komisije. Pa ako budemo imali, ako ne budemo doći će on, pa ćemo vidjeti. Sjednica završila sa radom u 16:30.